PATVIRTINTA

Lietuvos sveikatos mokslų universiteto

rektoriaus 2013 m. gruodžio 30 d. įsakymu Nr. V-1298

**LIETUVOS SVEIKATOS MOKSLŲ UNIVERSITETO**

**SUPAPRASTINTŲ VIEŠŲJŲ PIRKIMŲ ORGANIZAVIMO IR VYKDYMO TAISYKLĖS**

**(Aktuali redakcija nuo 2014-01-01d.)**

**TURINYS**

[I SKYRIUS 3](#_Toc271650487)

[BENDROJI DALIS 3](#_Toc271650488)

[PIRMAS SKIRSNIS 3](#_Toc271650489)

[BENDROSIOS NUOSTATOS 3](#_Toc271650490)

[ANTRAS SKIRSNIS 4](#_Toc271650491)

[PERKANČIOSIOS ORGANIZACIJOS PIRKIMŲ PLANAVIMAS 4](#_Toc271650492)

[II SKYRIUS 7](#_Toc271650493)

[SPECIALIOJI DALIS 7](#_Toc271650494)

[PIRMAS SKIRSNIS 7](#_Toc271650495)

[SUPAPRASTINTŲ PIRKIMŲ VYKDYMAS 7](#_Toc271650496)

[ANTRAS SKIRSNIS 12](#_Toc271650497)

[SUPAPRASTINTAS ATVIRAS KONKURSAS 12](#_Toc271650498)

[TREČIAS SKIRSNIS 16](#_Toc271650499)

[SUPAPRASTINTŲ SKELBIAMŲ DERYBŲ VYKDYMO YPATUMAI 16](#_Toc271650500)

[KETVIRTAS SKIRSNIS 18](#_Toc271650501)

[SUPAPRASTINTŲ NESKELBIAMŲ DERYBŲ VYKDYMO YPATUMAI 18](#_Toc271650502)

[PENKTAS SKIRSNIS 19](#_Toc271650503)

[SUPAPRASTINTAS RIBOTAS KONKURSAS 19](#_Toc271650504)

[ŠEŠTAS SKIRSNIS 20](#_Toc271650505)

[MAŽOS VERTĖS PIRKIMO VYKDYMO YPATUMAI 20](#_Toc271650506)

[SEPTINTAS SKIRSNIS 21](#_Toc271650507)

[PIRKIMO SUTARTIS 21](#_Toc271650508)

[III SKYRIUS 24](#_Toc271650509)

[GINČŲ NAGRINĖJIMAS 24](#_Toc271650510)

[IV SKYRIUS 25](#_Toc271650511)

[BAIGIAMOSIOS NUOSTATOS 25](#_Toc271650512)

**I SKYRIUS**

**BENDROJI DALIS**

**PIRMAS SKIRSNIS**

**BENDROSIOS NUOSTATOS**

1. Šios Lietuvos sveikatos mokslų universiteto (toliau tekste vadinama – Perkančioji organizacija) Supaprastintų viešųjų pirkimų organizavimo ir vykdymo taisyklės (toliau tekste vadinama – Taisyklės) reglamentuoja Perkančiosios organizacijos numatomų vykdyti prekių, paslaugų ir darbų viešųjų pirkimų (toliau tekste vadinama - Pirkimai)~~,~~ inicijavimo, organizavimo ir vykdymo tvarką, pirkimus vykdančių ir/ar pirkimo procese dalyvaujančių Perkančiosios organizacijos ir darbuotojų teises, pareigas ir atsakomybę, kitus su Perkančiosios organizacijos numatomais vykdyti ir/ar vykdomais pirkimais susijusius klausimus.

2. Taisyklės parengtos vadovaujantis šiais žemiau įvardintais teisės aktais ir kitais dokumentais:

2.1. Lietuvos Respublikos viešųjų pirkimų įstatymu (Žin.,1996, Nr. 84-2000; 2006, Nr.4-102;

2008, Nr. 81-3179, 2009, Nr. [93-3986](http://www3.lrs.lt/pls/inter/dokpaieska.showdoc_l?p_id=350408); 2010, Nr. 25-1174, Nr. 158-8018; 2011, Nr. 2-36, Nr. 85-4137, Nr. 123-5813, Nr. 139-6548; 2012, Nr. 39-1921, Nr. 82-4264; 2013, Nr. 112-5575) (toliau tekste vadinama-Įstatymas);

2.2. Europos Komisijos aiškinamuoju komunikatu dėl Bendrijos teisės, taikomos sudarant sutartis, kurioms netaikomos arba tik iš dalies taikomos viešųjų pirkimų direktyvos (2006/C 179/02);

2.3. kitais viešuosius pirkimus reglamentuojančiais teisės aktais.

3. Taisyklės parengtos atsižvelgiant į šiuos žemiau įvardintus esminius viešųjų pirkimų organizavimo ir vykdymo principus bei standartus:

3.1. Taisyklėmis nustatyta Perkančiosios organizacijos viešųjų pirkimų organizavimo ir vykdymo tvarka yra parengta atsižvelgiant į Europos Sąjungos ir nacionaliniuose teisės aktuose įtvirtintus viešųjų pirkimų principus ir konfidencialumo reikalavimus. Organizuojant ir vykdant viešuosius pirkimus Perkančioji organizacija užtikrina, kad nebūtų pažeisti tiekėjų lygiateisiškumo, nediskriminavimo, abipusio pripažinimo, taip pat pirkimų skaidrumo ir proporcingumo principai;

3.2. Vykdant viešuosius pirkimus užtikrinama, kad viešojo pirkimo procedūros būtų atliekamos nepažeidžiant Taisyklėse nustatytų principų ir standartų, o su tiekėju sudaroma sutartis įgalintų užtikrinti, kad pirkimui skirtos lėšos bus naudojamos racionaliai.

4. Taisyklėmis vadovaujamasi, kai:

4.1. atliekami prekių, paslaugų ar darbų pirkimai, kurių viešojo pirkimo vertė yra mažesnė nei tarptautinio pirkimo vertės riba;

4.2. perkamos Įstatymo 2 priedėlio B sąrašo paslaugos;

4.3. atliekami Įstatymo 9 straipsnio 14 dalyje nurodyti pirkimai.

5. Taisyklėse naudojamos sąvokos atitinka Įstatyme vartojamas sąvokas.

6. Supaprastintus pirkimus atlieka Perkančiosios organizacijos vadovo įsakymu sudaryta Viešojo pirkimo komisija (toliau tekste vadinama - Komisija) ir Pirkimo vykdytojai – Perkančiosios organizacijos vadovo įsakymu paskirti Perkančiosios organizacijos darbuotojai. Komisija darbą organizuoja vadovaudamasi Perkančiosios organizacijos vadovo įsakymu patvirtintu Komisijos darbo reglamentu. Perkančiojoje organizacijoje gali būti sudaromos atskiros Komisijos prekių, paslaugų ar darbų pirkimui.

7. Pirkimo vykdytojai atlieka tuos supaprastintus pirkimus, kurie Viešųjų pirkimų įstatymo kontekste yra laikomi mažos vertės viešaisiais pirkimais (toliau – mažos vertės pirkimai), tai yra:

7.1. kai prekių ar paslaugų pirkimo vertė be pridėtinės vertės mokesčio yra mažesnė kaip 200 000 Lt, o darbų pirkimo vertė be pridėtinės vertės mokesčio yra mažesnė kaip 500 000 Lt.

7.2. perkamos panašios prekės, paslaugos ar perkami darbai dėl to paties objekto yra suskirstyti į atskiras dalis, kurių kiekvienai numatoma sudaryti atskirą pirkimo sutartį (sutartis), jeigu bendra šių sutarčių vertė yra ne didesnė kaip 10 procentų prekių ar paslaugų supaprastintų pirkimų to paties tipo sutarčių vertės ir mažesnė kaip 200 000 Lt be pridėtinės vertės mokesčio, o perkant darbus – ne didesnė kaip 1,5 proc. to paties objekto supaprastinto pirkimo vertės ir mažesnė kaip 500 000 Lt be pridėtinės vertės mokesčio.

8. Perkančiosios organizacijos vadovas turi teisę priimti sprendimą pavesti pirkimą atlikti Komisijai ir tuo atveju, kai supaprastintą pirkimą pagal Taisykles gali atlikti Pirkimo vykdytojas.

9. Komisija ir Pirkimo vykdytojai supaprastintus pirkimus atlieka vadovaudamasi (vadovaudamiesi) viešųjų pirkimų principais, siekdama (siekdami), kad su tiekėju būtų sudaryta tokia pirkimo sutartis, kuri leistų racionaliai panaudoti pirkimui skirtas lėšas.

10. Taisyklės yra viešas dokumentas, su kuriuo teisės aktų nustatyta tvarka turi teisę susipažinti visi to pageidaujantys asmenys.

**ANTRAS SKIRSNIS**

**PERKANČIOSIOS ORGANIZACIJOS PIRKIMŲ PLANAVIMAS**

11. Perkančiosios organizacijos viešieji pirkimai organizuojami ir vykdomi pagal Perkančiosios organizacijos vadovo ar kito jo įgalioto asmens (toliau tekste vadinama – Perkančiosios organizacijos vadovas) patvirtintą finansinių metų, kuriais yra laikomas laikotarpis nuo sausio 1 d. iki gruodžio 31 d., pirkimų planą (toliau tekste vadinama – Pirkimų planas). Perkančioji organizacija turi teisę atlikti ir neplaninius pirkimus.

12. Pirkimų planas tvirtinamas Rektoriaus įsakymu:

12.1. Rengiant pirkimų planą:

12.1.1. pirkimo iniciatoriai iki einamųjų metų sausio 30 d. pateikia už pirkimų plano sudarymą ir pirkimų verčių apskaitą atsakingam Viešųjų pirkimų tarnybos darbuotojui informaciją apie poreikį įsigyti prekes, paslaugas ar darbus, nurodydami šių prekių, paslaugų ar darbų orientacinius kiekius ir orientacinę vertę, planuojamą pirkimo pradžią bei kitą Viešųjų pirkimų tarnybos darbuotojo prašomą informaciją.

12.1.2. už pirkimų plano sudarymą ir pirkimų verčių apskaitą atsakingas Viešųjų pirkimų tarnybos darbuotojas, gavęs informaciją iš pirkimo iniciatorių ir suderinęs ją su Ekonomikos ir planavimo tarnyba, parengia pirkimų planą ir teikia jį Rektoriui tvirtinti.

12.1.3. Perkančioji organizacija patvirtintus planuojamų vykdyti einamaisiais finansiniais metais viešųjų pirkimų planus kasmet, ne vėliau kaip iki kovo 15 dienos, o šiuos planus patikslinusi, – nedelsdama, Centrinėje viešųjų pirkimų informacinėje sistemoje skelbia tais metais planuojamų vykdyti viešųjų pirkimų suvestinę Viešųjų pirkimų tarnybos nustatyta tvarka.

**TREČIAS SKIRSNIS**

**PERKANČIOSIOS ORGANIZACIJOS**

**PIRKIMŲ INICIJAVIMAS IR PASIRENGIMAS PIRKIMO PROCEDŪRŲ VYKDYMUI**

13. Konkretų Pirkimų plane nurodytą viešąjį pirkimą inicijuoja Pirkimų plane nurodytas Perkančiosios organizacijos struktūrinis padalinys (pirkimų iniciatorius). Pirkimas inicijuojamas Pirkimų plane nustatytais terminais. Už konkretaus pirkimo inicijavimą atsakingo Perkančiosios organizacijos struktūrinio padalinio vadovas yra asmeniškai atsakingas už tai, kad Pirkimų plane numatytas viešasis pirkimas būtų inicijuotas laiku.

14. Pirkimas inicijuojamas Pirkimų iniciatoriui parengiant ir Pirkimų administratoriui pateikiant Prašymą – paraišką (4 priedas). Prašymą - paraišką rengia ir Pirkimų administratoriui pateikia atitinkamo Universiteto padalinio (pirkimų iniciatoriaus) vadovo paskirtas darbuotojas ir/ar Rektoriaus įsakymu paskirtas pirkimų iniciatorius.

15. Prašymas – paraiška rengiama pagal šių Taisyklių 4 priedą. Priklausomai nuo pirkimo objekto apimties, savybių bei kitų aplinkybių, prie prašymo – paraiškos pateikiama pirkimo užduotis, kurios forma yra laisva, nurodant:

15.1. pirkimo objektą ir jo apibūdinimą; kiekį (apimtį); prekių tiekimo, paslaugų teikimo ar darbų atlikimo terminus;

15.2. potencialiems tiekėjams taikytinus kvalifikacinius reikalavimus (nurodoma, ar taikytini bendrieji kvalifikaciniai reikalavimai, ar be bendrųjų, turi būti taikomi specialieji kvalifikaciniai reikalavimai. Šiuo atveju nurodomi konkretūs specialieji kvalifikaciniai reikalavimai bei nurodomi juos galintys patvirtinti iš tiekėjų reikalautini dokumentai ir informacija);

15.3. perkamų prekių, paslaugų ar darbų techninius, estetinius, funkcinius bei kokybės reikalavimus, planus, brėžinius, projektus, darbų ir paslaugų sudėtis ir apimtis, prekių kiekius, teiktinų su darbais ir prekėmis susijusių paslaugų pobūdį, kitas reikalingas sąlygas ir kitą techninę specifikaciją, parengtą pagal Įstatymo 25 straipsnio reikalavimus:

*15.3.1. Perkamų prekių, paslaugų ar darbų savybės apibūdinamos pirkimo dokumentuose pateikiamoje techninėje specifikacijoje. Kai kurių techninių specifikacijų sąvokos apibrėžtos šio įstatymo 3 priedėlyje.* *Visais įmanomais atvejais šios techninės specifikacijos turėtų būti apibrėžtos taip, kad jose būtų atsižvelgta į neįgaliųjų kriterijus arba į visiems naudotojams tinkamą projektą. Viešųjų pirkimų tarnyba turi teisę patvirtinti techninėms specifikacijoms taikomus reikalavimus. Šie reikalavimai yra privalomi.*

*15.3.2. Techninė specifikacija turi užtikrinti konkurenciją ir nediskriminuoti tiekėjų.*

*15.3.3. Nepažeidžiant privalomų nacionalinių techninių reikalavimų tiek, kiek jie neprieštarauja Europos Sąjungos teisei, techninė specifikacija gali būti parengta šiais būdais arba šių būdų deriniu:*

*15.3.3.1. nurodant standartą, techninį liudijimą ar bendrąsias technines specifikacijas. Techninėje specifikacijoje turi būti taikoma tokia pirmumo tvarka: pirmiausia nurodomas Europos standartą perimantis Lietuvos standartas, Europos techninis liudijimas, bendrosios techninės specifikacijos, tarptautinis standartas, kitos Europos standartizacijos įstaigų nustatytos techninių normatyvų sistemos arba, jeigu tokių nėra, – nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, apskaičiavimu ir vykdymu bei produktų naudojimu. Kiekviena nuoroda pateikiama kartu su žodžiais „arba lygiavertis“;*

*15.3.3.2. apibūdinant norimą rezultatą arba nurodant pirkimo objekto funkcinius reikalavimus. Funkciniai reikalavimai gali apimti ir aplinkos apsaugos reikalavimus. Tokie reikalavimai turi būti tikslūs, kad tiekėjai galėtų parengti tinkamus pasiūlymus, o perkančioji organizacija įsigyti reikalingų prekių, paslaugų ar darbų;*

*15.3.3.3. apibūdinant norimą rezultatą arba pirkimo objekto funkcinius reikalavimus, minėtus šios dalies 2 punkte, ir kaip šių reikalavimų atitikties priemonę – 1 punkte nurodytas technines specifikacijas;*

*15.3.3.4. nurodant tam tikrų pirkimo objekto savybių technines specifikacijas pagal 1 punkto reikalavimus, kitų – apibūdinant 2 punkte nurodytą norimą rezultatą ar funkcinius reikalavimus.*

*15.3.4. Kai perkančioji organizacija nurodo technines specifikacijas, vadovaudamasi šio straipsnio 3 dalies 1 punkto reikalavimais, ji neturi teisės atmesti pasiūlymo dėl to, kad siūlomos prekės ar paslaugos, ar darbai neatitinka nurodytų techninių specifikacijų, kuriomis ji rėmėsi, jeigu dalyvis savo pasiūlyme bet kokiomis perkančiajai organizacijai tinkamomis priemonėmis įrodo, kad jo pasiūlyti sprendimai yra lygiaverčiai ir atitinka techninėje specifikacijoje keliamus reikalavimus.*

*15.3.5. Kai perkančioji organizacija techninėje specifikacijoje nurodo objekto norimo rezultato apibūdinimo ar funkcinius reikalavimus, ji neturi teisės atmesti pasiūlymo dėl to, kad siūlomos prekės, paslaugos ar darbai atitinka Lietuvos standartą, perimantį Europos standartą, Europos techninį liudijimą, bendrą techninę specifikaciją, tarptautinį standartą arba Europos standartizacijos įstaigos nustatytą techninių normatyvų sistemą, jei juose yra nurodyti perkančiosios organizacijos keliami norimo rezultato ir funkciniai reikalavimai ir jeigu dalyvis savo pasiūlyme bet kokiomis perkančiajai organizacijai tinkamomis priemonėmis įrodo, kad jo siūlomos technines specifikacijas atitinkančios prekės, paslaugos ar darbai atitinka perkančiosios organizacijos keliamus norimo rezultato ir funkcinius reikalavimus.*

*15.3.6. Kai perkančioji organizacija nustato aplinkos apsaugos charakteristikas, nurodydama šio straipsnio 3 dalies 2 punkte minėtus rezultato apibūdinimo ar funkcinius reikalavimus, ji gali:*

*15.3.6.1. naudoti išsamias specifikacijas arba prireikus jų dalis, apibrėžtas Europos ar nacionaliniuose (daugianacionaliniuose) ekologiniuose ženkluose arba bet kokiame kitame ekologiniame ženkle, jeigu: tos specifikacijos yra tinkamos prekių ar paslaugų, kurios yra pirkimo objektas, ypatybėms apibrėžti; reikalavimai ekologiniam ženklui yra parengti remiantis moksline informacija; ekologiniai ženklai yra patvirtinti dalyvaujant valstybės institucijoms, vartotojams, gamintojams, platintojams, aplinkos apsaugos organizacijoms ir kitiems suinteresuotiems asmenims;*

*15.3.6.2. nurodyti, kad prekės ir paslaugos, pažymėtos ekologiniais ženklais, laikomos atitinkančiomis technines specifikacijas, nustatytas pirkimo dokumentuose. Tokiu atveju ji privalo priimti bet kurias kitas tinkamas įrodymo priemones, pavyzdžiui, gamintojo techninius dokumentus arba paskelbtosios (notifikuotos) įstaigos atlikto bandymo protokolą.*

*15.3.7. Šio straipsnio 4 ir 5 dalyse nurodytos tinkamos priemonės gali būti gamintojo techniniai dokumentai arba paskelbtosios (notifikuotos) įstaigos atlikto bandymo protokolas. Paskelbtąja (notifikuota) įstaiga laikoma Europos standartus atitinkanti bandymų ir kalibravimo laboratorija, sertifikavimo ir inspektavimo institucija. Perkančioji organizacija turi priimti kitose Europos Sąjungos šalyse įsteigtų paskelbtųjų (notifikuotų) įstaigų sertifikatus.*

*15.3.8. Apibūdinant pirkimo objektą, techninėje specifikacijoje negali būti nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, dėl kurių tam tikroms įmonėms ar tam tikriems produktams būtų sudarytos palankesnės sąlygos arba jie būtų atmesti. Toks nurodymas yra leistinas išimties tvarka, kai pirkimo objekto yra neįmanoma tiksliai ir suprantamai apibūdinti pagal šio straipsnio 3 ir 4 dalių reikalavimus. Šiuo atveju nurodymas pateikiamas įrašant žodžius „arba lygiavertis“).*

*Ši Pirkimo užduoties dalis, esant būtinybei, suderinama su atitinkamos srities specialistus turinčiais Perkančiosios organizacijos struktūriniais padaliniais arba šios užduoties dalies parengimui gali būti pasitelkiami išoriniai atitinkamos srities ekspertai; ).“*

15.4. siūlomas pagrindines (specialiosios) pirkimo sutarties sudarymo sąlygas arba būsimos sutarties projektą. Ši Pirkimo užduoties dalis suderinama su atitinkamos srities specialistus turinčiais Perkančiosios organizacijos struktūriniais padaliniais arba šios užduoties dalies parengimui gali būti pasitelkiami išoriniai atitinkamos srities ekspertai;

15.5. kita pirkimui atlikti pirkimo iniciatoriaus nuomone svarbi informacija.

16. Prašymą – paraišką ir / ar Pirkimo užduotį rengiantis Perkančiosios organizacijos struktūrinis padalinys bei Perkančiosios organizacijos struktūriniai padaliniai, su kurias yra derinamos atitinkamos Prašymo – paraiškos ir / ar Pirkimo užduoties dalys, atsako už juose nurodytų reikalavimų ir informacijos atitikimą Įstatymo ir su jo įgyvendinimu susijusių poįstatyminių teisės aktų reikalavimams.

17. Perkančiosios organizacijos vadovo įsakymu sudaryta Komisija atlieka pirkimą. Komisija visų pirma priima sprendimą dėl viešojo pirkimo būdo pasirinkimo. Priklausomai nuo Komisijos sprendimo dėl viešojo pirkimo būdo pasirinkimo, Komisijos protokoliniu sprendimu Komisijos nariui (-iam) pavedama parengti ir Komisijos svarstymui pateikti pirkimo dokumentų projektą. Pirkimo dokumentų projektas rengiamas pagal Prašymą – paraišką ir / ar Pirkimo užduotį.

18. Pirkimo dokumentus protokoliniu sprendimu tvirtina Komisija.

19. Kai bus atliekamas mažos vertės pirkimas ir pirkimą pavedama atlikti Pirkimo vykdytojui, Pirkimo vykdytojas pirkimą atlieka vadovaudamasis Prašymu paraiška ir / ar Pirkimo užduotimi ir darbą organizuoja taip, kaip tai yra numatyta šiose Taisyklėse. Pirkimo dokumentus rengia ir su Pirkimų administratoriumi suderina Pirkimo vykdytojas.

20. Pirkimo dokumentai turi būti tikslūs, išsamūs, be dviprasmybių ir apimti visus konkrečiam pirkimui atlikti reikalingus klausimus (priklausomai nuo pasirinkto pirkimo būdo pagal šių Taisyklių nustatytas atitinkamo pirkimo būdo vykdymo procedūras).

21. Konkretų pirkimą inicijavę Perkančiosios organizacijos struktūriniai padaliniai (pirkimų iniciatoriai) privalo teikti visapusišką pagalbą Komisijai bei Pirkimo vykdytojui dėl pirkimo dokumentų parengimo.

**II SKYRIUS**

**SPECIALIOJI DALIS**

**PIRMAS SKIRSNIS**

**SUPAPRASTINTŲ PIRKIMŲ VYKDYMAS**

22.Perkančioji organizacija, išskyrus šio straipsnio 5 dalyje nurodytas organizacijas, atlikdama supaprastintus pirkimus, privalo vadovautis šio įstatymo I skyriaus, 24 straipsnio 2 dalies 6, 7, 8, 9, 13, 14, 23 punktų, 3, 5 ir 6 dalių, 27 straipsnio 1 dalies, 28 straipsnio 10 dalies, 40 straipsnio, 41 straipsnio 1 dalies, IV ir V skyrių reikalavimais (atlikdama mažos vertės pirkimus ir šio straipsnio 6 dalyje nurodytus supaprastintus pirkimus, neprivalo vadovautis šio įstatymo 7 straipsnio 1 dalies, 17 straipsnio 1, 2, 5, 7, 8 dalių, 18 straipsnio 1, 2, 3, 6 dalių, 24 straipsnio 2 dalies 6, 7, 8, 9, 13, 14, 23 punktų, 3 ir 6 dalių, 27 straipsnio 1 dalies, 28 straipsnio 10 dalies, 40 straipsnio reikalavimais, taip pat, atlikdama šio straipsnio 6 dalyje nurodytus supaprastintus pirkimus, – ir šio įstatymo 7 straipsnio 3 dalies reikalavimais). Perkančioji organizacija, atlikdama neskelbiamą pirkimą, kai pateikti pasiūlymą kviečiamas tik vienas tiekėjas, neprivalo vadovautis šio įstatymo 24 straipsnio 2 dalies 5, 6, 7, 8, 9, 13, 14, 23 punktų, 3, 5 ir 6 dalių reikalavimais, jeigu mano, kad tokia informacija yra nereikalinga.

221.Perkančioji organizacija apie pradedamą bet kurį pirkimą (išskyrus Įstatymo 85 str. 6 d. nurodytus pirkimus), taip pat nustatytą laimėtoją ir ketinamą sudaryti bei sudarytą pirkimo sutartį nedelsdama, tačiau ne anksčiau negu skelbimas bus išsiųstas Europos Sąjungos oficialiųjų leidinių biurui ir (ar) paskelbtas Centrinėje viešųjų pirkimų informacinėje sistemoje, informuoja savo tinklalapyje bei leidinio „Valstybės žinios“ priede „Informaciniai pranešimai“ (mažos vertės pirkimų atveju – tik savo tinklalapyje) nurodydama:

221.1) apie pradedamą pirkimą – pirkimo objektą, pirkimo būdą ir jo pasirinkimo priežastis;

221.2) apie nustatytą laimėtoją ir ketinamą sudaryti pirkimo sutartį – pirkimo objektą, numatomą pirkimo sutarties kainą, laimėjusio dalyvio pavadinimą, jo pasirinkimo priežastis ir, jeigu žinoma, pirkimo sutarties įsipareigojimų dalį, kuriai laimėtojas ketina pasitelkti subrangovus, subtiekėjus ar subteikėjus;

221.3) apie sudarytą pirkimo sutartį – pirkimo objektą, pirkimo sutarties kainą, laimėjusio dalyvio pavadinimą ir, jeigu žinoma, pirkimo sutarties įsipareigojimų dalį, kuriai laimėtojas ketina pasitelkti subrangovus, subtiekėjus ar subteikėjus;

221.4. taip pat kitą Viešųjų pirkimų tarnybos nustatytą informaciją.“

23. Perkančioji organizacija nustato šiuos supaprastintų pirkimų vykdymo būdus:

23.1. supaprastintas atviras konkursas;

23.2. supaprastintos skelbiamos derybos;

23.3. supaprastintos neskelbiamos derybos;

23.4.supaprastintas ribotas konkursas;

23.5. mažos vertės pirkimų apklausa

24. Perkančioji organizacija supaprastintų pirkimų atveju gali vykdyti projekto konkursą. Projekto konkursas vykdomas siekiant nustatyti geriausią planą ar projektą (paprastai teritorijų planavimo, architektūros, inžinerijos ar duomenų apdorojimo) pateikusį tiekėją (tiekėjus). Perkančioji organizacija, vykdydama projekto konkursą, vadovaujasi Įstatymo 68 straipsnio 7 dalyje įvardintomis projekto konkurso organizavimo taisyklėmis*(Lietuvos Respublikos Vyriausybė ar jos įgaliota institucija tvirtina projekto konkurso organizavimo taisykles.),* išskyrus šių taisyklių nuostatas dėl projektų pateikimo terminų (pastarosios, taisyklėse įvardintos nuostatos, yra neprivalomos vykdant supaprastintą pirkimą).

25. Pirkimas supaprastinto atviro ar supaprastintų skelbiamų derybų būdu gali būti vykdomos visais atvejais, tinkamai apie jį paskelbus. Sprendimą dėl konkretaus pirkimo būdo pasirinkimo priima Komisija.

26. Supaprastintos neskelbiamos derybos gali būti vykdomos Įstatymo 92 straipsnio 3, 4, 5, 6 ir 7 dalyse numatytais atvejais:

*26.1. Neskelbiant apie pirkimą gali būti perkamos prekės, paslaugos ir darbai, kai:*

*26.1.1. pirkimas, apie kurį buvo skelbta, neįvyko, nes nebuvo gauta paraiškų ar pasiūlymų;*

*26.1.2. atliekant pirkimą, apie kurį buvo skelbta, nebuvo nė vieno tinkamo (atitinkančio keliamus reikalavimus, kurie būtini patenkinti perkančiosios organizacijos poreikiams) pasiūlymo arba buvo pasiūlytos per didelės perkančiajai organizacijai nepriimtinos kainos, o pirkimo sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys perkančiosios organizacijos nustatytus minimalius kvalifikacijos reikalavimus;*

*26.1.3. dėl įvykių, kurių perkančioji organizacija negalėjo iš anksto numatyti, būtina skubiai įsigyti reikalingų prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo perkančiosios organizacijos;*

*26.1.4. atliekami mažos vertės pirkimai perkančiosios organizacijos nustatytais atvejais;*

*26.1.5.* dėl techninių priežasčių, meninio kūrinio sukūrimo arba įsigijimo ar dėl objektyvių aplinkybių, patentų, kitų intelektinės nuosavybės teisių ar kitų išimtinių teisių apsaugos tik konkretus tiekėjas gali patiekti reikalingas prekes, pateikti paslaugas ar atlikti darbus ir kai nėra jokios kitos alternatyvos

*26.2. Neskelbiant apie pirkimą gali būti perkamos prekės ir paslaugos:*

*26.2.1. kai perkančioji organizacija pagal ankstesnę sutartį iš tam tikro tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes perkančiajai organizacijai įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomis ar patirtų didelių nuostolių. Jeigu papildomai perkamų prekių ar paslaugų kaina viršija 30 procentų ankstesnės pirkimų kainos, turi būti atliekama ekspertizė dėl papildomai perkamų prekių ar paslaugų techninių charakteristikų suderinamumo;*

*26.2.2. prekių ir paslaugų, skirtų Lietuvos Respublikos diplomatinėms atstovybėms, konsulinėms įstaigoms užsienyje ir Lietuvos Respublikos atstovybėms prie tarptautinių organizacijų, kariniams atstovams ir specialiesiems atašė, pirkimams užsienyje;*

*26.2.3. prekės ir paslaugos yra perkamos naudojant reprezentacinėms išlaidoms skirtas lėšas.*

*26.3. Neskelbiant apie pirkimą taip pat gali būti perkamos prekės, kai:*

*26.3.1. perkamos prekės gaminamos tik mokslo, eksperimentavimo, studijų ar techninio tobulinimo tikslais, nesiekiant gauti pelno arba padengti mokslo ar tobulinimo išlaidų;*

*26.3.2. prekių biržoje perkamos kotiruojamos prekės;*

*26.3.3. perkami muziejų eksponatai, archyvų ir bibliotekų dokumentai, prenumeruojami laikraščiai ir žurnalai;*

*26.3.4. jeigu ypač palankiomis sąlygomis perkama iš tiekėjo, kuris yra likviduojamas, restruktūrizuojamas, bankrutuojantis, bankrutavęs ar su kreditoriais sudaręs taikos sutartį, arba taikomos panašios procedūros pagal šalies, kurioje jis registruotas, teisės aktus;*

*26.3.5. prekės perkamos iš valstybės rezervo.*

*26.4. Neskelbiant apie pirkimą taip pat gali būti perkamos paslaugos, kai:*

*26.4.1. perkamos licencijos naudotis bibliotekiniais dokumentais ar duomenų (informacinėmis) bazėmis;*

*26.4.2. perkamos teisėjų, prokurorų, profesinės karo tarnybos karių, perkančiosios organizacijos valstybės tarnautojų ir (ar) pagal darbo sutartį dirbančių darbuotojų mokymo paslaugos;*

*26.4.3. perkamos literatūros, mokslo ir meno kūrinių autorių, atlikėjų ar jų kolektyvo paslaugos, taip pat mokslo, kultūros ir meno sričių projektų vertinimo ir pretendentų gauti teisės aktų nustatyta tvarka įsteigtas premijas veiklos šiose srityse vertinimo paslaugos;*

*26.4.4. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;*

*26.4.5.* perkamos mokslo ir studijų institucijų veiklos išorinio vertinimo, mokslo, studijų programų, meninės veiklos, taip pat šių institucijų paraiškų, dokumentų, reikalingų leidimui vykdyti studijas ir su studijomis susijusią veiklą gauti, ekspertinio vertinimo paslaugos.

*26.5. Neskelbiant apie pirkimą taip pat gali būti perkamos paslaugos ir darbai, kai:*

*26.5.1. dėl aplinkybių, kurių nebuvo galima numatyti, paaiškėja, kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 30 procentų pradinės pirkimo sutarties kainos;*

*26.5.2. perkant iš esamo tiekėjo naujas paslaugas ar darbus, tokius pat, kokie buvo pirkti pagal ankstesnę pirkimo sutartį, su sąlyga, kad ankstesnioji sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento.).“*

27. Skelbimai apie Taisyklių 23.1, 23.2 ir 23.4 p. numatytus pirkimus skelbiami viešai Įstatymo 86 straipsnio nustatyta tvarka.

28. Visais atvejais viešai neskelbiama apie pirkimą atliekamą supaprastintų neskelbiamų derybų būdu ir mažos vertės pirkimą, atliekamą apklausos būdu.

29. Vykdant supaprastintą prekių, paslaugų ar darbų pirkimą, pateikti pasiūlymai gali būti vertinami vadovaujantis ekonomiškai naudingiausio pasiūlymo arba mažiausios kainos kriterijumi. . Jei pasiūlymai vertinami pagal ekonominį naudingumą, pasiūlymą pateikia tik vienas tiekėjas, sutartis su šiuo tiekėju sudaroma tuo atveju, jei tiekėjo pasiūlymas atitinka pirkimo dokumentų reikalavimus, o pateikto pasiūlymo komercinės sąlygos tenkina perkančiąją organizaciją.

29.1. Vykdant projekto konkursą ar perkant meno, kultūros paslaugas, pateikti pasiūlymai gali būti vertinami pagal perkančiosios organizacijos nustatytus, su pirkimo objektu susijusius kriterijus, kurie nebūtinai turi remtis mažiausia kaina ar ekonomiškai naudingiausio pasiūlymo vertinimo kriterijumi.

2. Ekonomiškai naudingiausias pasiūlymas išrenkamas pagal perkančiosios organizacijos nustatytus, su pirkimo objektu susijusius kriterijus. Tokie kriterijai, be kainos, paprastai yrakokybės, techninių privalumų, estetinių ir funkcinių charakteristikų, aplinkosaugos charakteristikų, eksploatavimo išlaidų, veiksmingumo, garantinio aptarnavimo ir techninės pagalbos, pristatymo datos, pristatymo laiko arba užbaigimo laiko kriterijai. Tais atvejais, kai pirkimo sutarties įvykdymo kokybė priklauso nuo už pirkimo sutarties įvykdymą atsakingų darbuotojų kompetencijos, išrenkant ekonomiškai naudingiausią pasiūlymą taip pat gali būti vertinama darbuotojų kvalifikacija ir patirtis.

30. Pasiūlymo vertinimo kriterijai negali nepagrįstai ir neobjektyviai riboti tiekėjų galimybių dalyvauti pirkime ar sudaryti išskirtinių sąlygų konkretiems tiekėjams, pažeidžiant šio įstatymo 3 straipsnio 1 dalyje nustatytus reikalavimus.

31. Perkančioji organizacija pirkimo dokumentuose privalo (vykdydama mažos vertės pirkimą - gali) nurodyti reikalaujamą pasiūlymo galiojimo terminą. Reikalaujamas pasiūlymo galiojimo terminas negali būti ilgesnis (bet gali būti trumpesnis) kaip 90 dienų nuo pasiūlymų pateikimo galutinio termino dienos, nustatytos pirkimo dokumentuose.

311. Perkančioji organizacija supaprastinto pirkimo dokumentuose turi reikalauti (vykdydama supaprastintą neskelbiamą pirkimą, kai pateikti pasiūlymą kviečiamas tik vienas tiekėjas - gali), kad kandidatas ar dalyvis savo pasiūlyme nurodytų, kokius subrangovus, subtiekėjus ar subteikėjus jis ketina pasitelkti, ir gali reikalauti, kad kandidatas ar dalyvis savo pasiūlyme nurodytų, kokiai pirkimo daliai jis ketina pasitelkti subrangovus, subtiekėjus ar subteikėjus. Jeigu darbų pirkimo sutarčiai vykdyti pasitelkiami subrangovai, pagrindinius darbus, kuriuos nustato perkančioji organizacija, privalo atlikti tiekėjas. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo.

32. Supaprastinto pirkimo atveju perkančioji organizacija gali reikalauti, kad pasiūlymų galiojimas būtų užtikrinamas Lietuvos Respublikos civiliniame kodekse numatytomis prievolių įvykdymo užtikrinimo priemonėmis ir privalo reikalauti, kad sutarties įvykdymas būtų užtikrinimas Lietuvos Respublikos civiliniame kodekse numatytomis prievolių įvykdymo užtikrinimo priemonėmis. Reikalauti sutarties įvykdymo užtikrinimo neprivaloma, kai atliekamas mažos vertės pirkimas, arba kai vykdomas supaprastintas pirkimas kuriuo nors kitu supaprastinto pirkimo būdu, o sutartis su tiekėju sudaroma žodine forma arba sutartis sudaroma rašytine forma, tačiau tokia sutartis yra įvykdoma tuo pačiu metu, kai ji yra sudaroma.

321. Jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti paraišką ar pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą ar jų nepateikė, perkančioji organizacija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 darbo dienos nuo prašymo išsiuntimo iš perkančiosios organizacijos dienos.

33. Supaprastinto pirkimo atveju tiekėjas dėl pirkimo gali pateikti ne daugiau kaip vieną pasiūlymą, o jei pirkimo objektas yra skaidomas į atskiras pirkimo objekto dalis, dėl kurių leidžiama pateikti atskirus pasiūlymus - ne daugiau kaip po vieną pasiūlymą dėl kiekvienos pirkimo objekto dalies. Supaprastinto pirkimo atveju teikti alternatyvius pasiūlymus draudžiama. Toks reikalavimas nurodomas supaprastinto pirkimo dokumentuose.

331. Tais atvejais, kai perkančioji organizacija pirkimo objektą skaido į dalis, kurių kiekvienai numatoma sudaryti atskirą pirkimo sutartį, supaprastinto pirkimo dokumentuose gali nurodyti, kelioms pirkimo objekto dalims (vienai, dviem ir daugiau) tas pats tiekėjas gali teikti pasiūlymus. Jeigu pirkimo dokumentuose nenurodyta, kelioms pirkimo objekto dalims tas pats tiekėjas gali teikti pasiūlymus, laikoma, kad tas pats tiekėjas gali teikti pasiūlymus visoms pirkimo dalims. Perkančioji organizacija, skaidydama pirkimo objektą į dalis, turi užtikrinti konkurenciją ir nediskriminuoti tiekėjų.

34. Supaprastintų pirkimų atveju perkančioji organizacija privalo išsiaiškinti, ar tiekėjas yra patikimas, kvalifikuotas ir pajėgus įvykdyti būsimos pirkimo sutarties sąlygas. Tiekėjų kvalifikacija gali būti netikrinama, kai pirkimas yra vykdomas neskelbiamų supaprastintų derybų būdu arba kai yra vykdomas mažos vertės pirkimas apklausos būdu. Kai vykdomas supaprastintas atviras pirkimas arba suprastintos skelbiamos derybos, kvalifikacija gali būti netikrinama, kai Komisija, atsižvelgdama į pirkimo pobūdį nusprendžia, kad tai nėra tikslinga. Tikrinant tiekėjų kvalifikaciją vadovaujamasi Įstatymo 32-38 straipsnių nustatyta tvarka.“

35. Supaprastinto pirkimo atveju techninė specifikacija sudaroma vadovaujantis Įstatymo 25 straipsniu (išskyrus mažos vertės pirkimus).

351. Jei vertinant pasiūlymus nustatoma, kad pateiktame pasiūlyme nurodyta prekių, paslaugų ar darbų kaina (supaprastintų skelbiamų derybų arba supaprastintų neskelbiamų derybų atveju – galutinė kaina) yra neįprastai maža, perkančioji organizacija privalo pareikalauti, kad dalyvis pagrįstų siūlomą kainą (supaprastintų skelbiamų derybų arba supaprastintų neskelbiamų derybų atveju – galutinę kainą), o jeigu dalyvis nepateikia tinkamų kainos (supaprastintų skelbiamų derybų arba supaprastintų neskelbiamų derybų atveju – galutinės kainos) pagrįstumo įrodymų, pasiūlymą privalo atmesti. Lietuvos Respublikos Vyriausybė ar jos įgaliota institucija turi teisę apibrėžti pasiūlyme nurodytos prekių, paslaugų ar darbų neįprastai mažos kainos sąvoką.

36. Supaprastintas pirkimas, nepriklausomai nuo pasirinkto supaprastinto pirkimo būdo, laikomas įvykusiu, jei yra gautas bent vienas nustatytus reikalavimus atitinkantis pasiūlymas.

37. Supaprastintas pirkimas, nepriklausomai nuo pasirinkto supaprastinto pirkimo būdo, laikomas baigtu Įstatymo 7 straipsnyje nustatytais atvejais.

37*.1. Pirkimas (ar atskiros dalies pirkimas) pasibaigia, kai:*

37*.1.1. sudaroma pirkimo sutartis (preliminarioji sutartis) arba nustatomas projekto konkurso laimėtojas;*

37*.1.2. atmetamos visos paraiškos ar pasiūlymai;*

37*.1.3. nutraukiamos pirkimo procedūros;*

37*.1.4. per nustatytą terminą nepateikiama nė viena paraiška ar pasiūlymas;*

37*.1.5. pasibaigia pasiūlymų galiojimo laikas ir pirkimo sutartis nesudaroma dėl priežasčių, kurios priklauso nuo tiekėjų;*

37*.1.6. visi tiekėjai atsiima pasiūlymus ar atsisako sudaryti pirkimo sutartį.*

38. Perkančioji organizacija, gavusi Viešųjų pirkimų tarnybos sutikimą, bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Viešųjų pirkimų tarnybos sutikimas nereikalingas nutraukiant visų šiose Taisyklėse aprašytų supaprastintų pirkimų procedūras.

39. Perkančioji organizacija tiekėjams, išskyrus atvejus, kai supaprastinto pirkimo sutarties vertė mažesnė kaip 10 000 Lt (be pridėtinės vertės mokesčio), nedelsdama (ne vėliau kaip per 5 darbo dienas) raštu praneša:

39.1. apie priimtą sprendimą sudaryti pirkimo sutartį ar preliminariąją sutartį arba sprendimą dėl leidimo dalyvauti dinaminėje pirkimo sistemoje;

39.2. nurodo nustatytą pasiūlymų eilę ir laimėjusį pasiūlymą;

39.3. pirkimo sutarties sudarymo atidėjimo terminą – 15 kalendorinių dienų laikotarpis, kuris prasideda nuo pranešimo apie sprendimą sudaryti pirkimo sutartį išsiuntimo iš perkančiosios organizacijos tiekėjams dienos ir kurio metu negali būti sudaroma pirkimo sutartis. Nuostata dėl sutarties sudarymo atidėjimo termino netaikoma, esant bent vienai Taisyklių 89 p. numatytai sąlygai.

39.4. jei bus nuspręsta nesudaryti pirkimo sutarties, minėtame pranešime perkančioji organizacija taip pat nurodo priežastys, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo.

40. Taisyklių 39 p. nustatyti reikalavimai netaikomi, kai supaprastinto pirkimo vertė mažesnė kaip 10 tūkst. Lt (be PVM) arba mažos vertės apklausa vykdoma žodžiu.

41. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Dalyvis sudaryti pirkimo sutarties kviečiamas raštu (išskyrus atvejus, kai pirkimo sutartis sudaroma žodžiu) ir jam nurodomas laikas, iki kada reikia atvykti sudaryti pirkimo sutarties.

42. Perkančioji organizacija ir tiekėjai gali bendrauti tarpusavyje bei keistis informacija paštu arba per kurjerį, faksu, elektroninėmis priemonėmis pagal Įstatymo 17 straipsnio 4–6 dalių nuostatas, telefonu – esant Įstatymo 8 dalyje nurodytoms aplinkybėms, arba nurodytų būdų deriniu – taip, kaip pasirenka perkančioji organizacija (išskyrus atvejus, kaip atliekama mažos vertės pirkimo apklausa).

**ANTRAS SKIRSNIS**

**SUPAPRASTINTAS ATVIRAS KONKURSAS**

43.Supaprastintas atviras konkursas **-** pirkimo būdas, kai kiekvienas suinteresuotas tiekėjas gali pateikti pasiūlymą.

44. Vykdant supaprastintą atvirą konkursą, dalyvių skaičius neribojamas.

45. Supaprastintame atvirame konkurse derybos tarp perkančiosios organizacijos ir tiekėjų yra draudžiamos.

46. Supaprastintų atviro konkurso atveju pirkimo dokumentuose nurodoma (pateikiama):

46.1. perkančiosios organizacijos pavadinimas, adresas ir kiti kontaktiniai duomenys;

46.2. pirkimo objekto išsamus aprašymas, t.y. prekių, paslaugų ar darbų pavadinimas, kiekis (apimtis), su prekėmis teiktinų paslaugų pobūdis, prekių tiekimo, paslaugų teikimo ar darbų atlikimo terminai, techninė specifikacija ;

46.3. kvalifikaciniai reikalavimai tiekėjams, taip pat informacija, kokius dokumentus privalo pateikti tiekėjai tam, kad įrodyti, jog jų kvalifikacija atitinka pirkimo dokumentuose nurodytus kvalifikacinius reikalavimus;

46.4. pasiūlymų rengimo, pateikimo, keitimo tvarka ir sąlygos;

46.5. informacija, kad pasiūlymas turi būti pateiktas užklijuotame voke arba pasirašytas saugiu elektroniniu parašu, kai vykdomas elektroninis pirkimas CVP IS priemonėmis;

46.6. informacija, kokia tvarka turi būti apskaičiuota pasiūlymo kaina;

46.7. pasiūlymų galiojimo terminas ir pasiūlymų galiojimo užtikrinimo reikalavimai (kai reikalaujama pasiūlymo galiojimo užtikrinimo);

46.8. vokų su pasiūlymais atplėšimo procedūros aprašymas;

46.9. pasiūlymų nagrinėjimo procedūra ir pasiūlymų atmetimo priežastys;

46.10. pasiūlymų vertinimo kriterijai ir sąlygos;

46.11. laimėtojo nustatymo procedūros aprašymas;

46.12. pagrindinės būsimos pirkimo sutarties sąlygos arba sutarties projektas;

46.13. sutarties su laimėtoju sudarymo tvarka ir sąlygos;

46.14. sutarties įvykdymo užtikrinimo reikalavimai;

46.15. informacija, kokia tvarka ir terminais tiekėjai gali prašyti pirkimo dokumentų paaiškinimų (patikslinimų);

46.16. informacija, kokia tvarka ir terminais pirkimo dokumentus savo iniciatyva gali paaiškinti, patikslinti, pakeisti perkančioji organizacija;

46.17. informacija apie atidėjimo termino taikymą, ginčų nagrinėjimo tvarką;

46.18. kita informacija.

461. Perkančioji organizacija, pirkdama prekes, paslaugas ar darbus, supaprastinto atviro konkurso būdu pirkimo dokumentuose turi nustatyti energijos vartojimo efektyvumo ir aplinkos apsaugos reikalavimus ir (ar) kriterijus Lietuvos Respublikos Vyriausybės ar jos įgaliotos institucijos nustatytais atvejais ir tvarka.

462. Supaprastinto atviro konkurso sąlygose turi būti reikalavimas, kad kandidatas ar dalyvis savo pasiūlyme nurodytų, kokius subrangovus, subtiekėjus ar subteikėjus jis ketina pasitelkti. Taip pat gali būti reikalaujama, kad kandidatas ar dalyvis savo pasiūlyme nurodytų, kokiai pirkimo daliai jis ketina pasitelkti subrangovus, subtiekėjus ar subteikėjus. Jeigu darbų pirkimo sutarčiai vykdyti pasitelkiami subrangovai, pagrindinius darbus, kuriuos nustato perkančioji organizacija, privalo atlikti tiekėjas. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo.

463. Tais atvejais, kai perkančioji organizacija pirkimo objektą skaido į dalis, kurių kiekvienai numatoma sudaryti atskirą pirkimo sutartį, pirkimo dokumentuose gali būti nurodyta, kelioms pirkimo objekto dalims (vienai, dviem ir daugiau) tas pats tiekėjas gali teikti pasiūlymus. Jeigu pirkimo dokumentuose nenurodyta, kelioms pirkimo objekto dalims tas pats tiekėjas gali teikti pasiūlymus, laikoma, kad tas pats tiekėjas gali teikti pasiūlymus visoms pirkimo dalims. Perkančioji organizacija, skaidydama pirkimo objektą į dalis, turi užtikrinti konkurenciją ir nediskriminuoti tiekėjų.

47. Pasiūlymų pateikimo terminas vykdant supaprastintą atvirą konkursą negali būti trumpesnis kaip 7 darbo dienos nuo pirkimo paskelbimo CVP IS dienos.

48. Perkančioji organizacija atsako į tiekėjo prašymą paaiškinti pirkimo dokumentus, jei prašymas paaiškinti (patikslinti) pirkimo dokumentus yra gautas likus ne mažiau 4 darbo dienoms iki paraiškų arba pasiūlymų pateikimo termino pabaigos. Perkančioji organizacija į gautą prašymą paaiškinti pirkimo sąlygas atsako ne vėliau kaip per 3 darbo dienas nuo jo gavimo dienos.

Pirkimo dokumentų paaiškinimas (patikslinimas) turi būti paskelbtas viešai ten pat, kur ir buvo paskelbti pirkimo dokumentai – CVP IS, o jei pirkimo dokumentai nebuvo skelbti viešai – pateiktas tiesiogiai pirkimo dokumentus iš Perkančiosios organizacijos nustatyta tvarka įsigijusiam (gavusiam) tiekėjui (įsigijusiems (gavusiems) tiekėjams). Pirkimo dokumentų paaiškinimas (patikslinimas) turi būti paskelbtas arba tiekėjui (tiekėjams) tiesiogiai pateiktas taip, kad iki pasiūlymų pateikimo termino pabaigos būtų likę ne mažiau kaip 1 darbo diena, o jei jų neįmanoma tokiu terminu paskelbti (tiekėjui (tiekėjams) pateikti), pasiūlymų pateikimo galutinis terminas turi būti nukeltas vėlesniam laikui, per kurį tiekėjas (tiekėjai), rengdamas (rengdami) pasiūlymus, galėtų atsižvelgti į šiuos paaiškinimus (patikslinimus). Skelbimas dėl pirkimo (jei apie pirkimą skelbta viešai) tikslinamas tuo atveju, jei keičiama (tikslinama / paaiškinama) tokia skelbime nurodyta informacija kaip pirkimo objekto aprašymas ir/ar kvalifikaciniai reikalavimai tiekėjams.

49. Kol nesibaigė pasiūlymų pateikimo galutinis terminas, perkančioji organizacija turi teisę savo iniciatyva paaiškinti (patikslinti) pirkimo dokumentus. Jei objektyviai būtina, perkančioji organizacija privalo nukelti pasiūlymų pateikimo terminą vėlesniam terminui, per kurį tiekėjai, rengdami pasiūlymus, galėtų atsižvelgti į šiuos paaiškinimus (patikslinimus, pakeitimus). Pasiūlymų pateikimo galutinis terminas gali būti nukeltas vėlesniam laikui ir dėl kitų priežasčių, nei pirkimo dokumentų paaiškinimas (patikslinimas, pakeitimas). Nukėlus vėlesniam laikui pasiūlymų pateikimo galutinį terminą, atitinkamai nukeliamas ir vokų su pasiūlymais atplėšimo terminas (jei pasiūlymus reikalaujama pateikti vokuose) ar susipažinimo su elektroninėmis priemonėmis pateiktais pasiūlymais procedūra (jei reikalaujama pateikti elektroninį pasiūlymą).

50. Pasiūlymai turi būti pateikiami raštu, pasirašyti tiekėjo ar tiekėjo įgalioto asmens. Pasiūlymai pateikiami užklijuotame voke, ant kurio nurodomas tiekėjo pavadinimas, pirkimo pavadinimas bei pateikiama nuoroda, kad vokas su pasiūlymu negali būti atplėštas anksčiau, nei iki pirkimo dokumentuose nurodyto vokų su pasiūlymais atplėšimo termino pradžios. Toks reikalavimas nurodomas pirkimo dokumentuose.

51. Pasiūlymą sudarančių dokumentų (pasiūlymas ir jo priedai) lapai turi būti susiūti, sunumeruoti (numeruojamas ir pirmas pasiūlymo lapas) bei pasiūlymo paskutinio lapo antroje pusėje patvirtinti tiekėjo ar tiekėjo įgalioto asmens parašu nurodant bendrą pasiūlymo lapų skaičių. Reikalavimas pasiūlymą pateikti vokuose ir reikalavimas pasiūlymą susiūti netaikomas, jei perkančioji organizacija pasiūlymus priima elektroninėmis priemonėmis, kaip tai nustatyta Įstatymo 17 straipsnyje.

52. Gauti vokai su pasiūlymais yra registruojami. Jei vokas su pasiūlymu gaunamas pavėluotai arba jei vokas su pasiūlymu yra neužklijuotas ar kitaip mechaniškai pažeistas, vokas su pasiūlymu užregistruojamas ir neatplėštas gražinamas jį pateikusiam tiekėjui, nurodant voko su pasiūlymu gražinimo priežastis.

53. Vokai su pasiūlymais atplėšiami Perkančiosios organizacijos sudarytos Komisijos posėdyje, kuris vyksta pirkimo dokumentuose nurodytu laiku ir vietoje. Pasiūlymų pateikimo termino diena turi sutapti su vokų su pasiūlymais atplėšimo termino diena.

54. Vokų atplėšimo procedūroje turi teisę dalyvauti visų vokus su pasiūlymais pateikusių tiekėjų atstovai. Tiekėjo atstovas, pageidaujantis dalyvauti vokų atplėšimo procedūroje, Komisijos posėdžio pirmininkui pateikia tiekėjo vadovo ar jo įgalioto asmens pasirašytą įgaliojimą atstovauti tiekėjo interesus vokų atplėšimo procedūros metu ir asmens tapatybę patvirtinantį dokumentą. Toks įgaliojimas turi būti pateiktas prieš prasidedant vokų su pasiūlymais atplėšimo procedūrai – priešingu atveju tiekėjo atstovui dalyvauti vokų atplėšimo procedūroje nėra leidžiama. Jei pasiūlymą, kaip tiekėjas, pateikia fizinis asmuo ir jis pats dalyvauja vokų atplėšimo procedūroje, tiekėjas pateikia asmens tapatybę patvirtinantį dokumentą. Jei tiekėjo (fizinio asmens) interesus vokų atplėšimo procedūros metu atstovauja kitas asmuo, jis pateikia tiekėjo (fizinio asmens) pasirašytą įgaliojimą atstovauti tiekėjo interesus vokų atplėšimo procedūros metu.

55. Vokai su pasiūlymais atplėšiami eilės tvarka pagal jų gavimo laiką, pirmuoju atplėšiant anksčiausiai laiko atžvilgiu pateiktą voką su pasiūlymu.

56. Vokus atplėšia vienas iš Komisijos narių. Vykdant elektroninį pirkimą, su elektroniniais pasiūlymais susipažįstama komisijos nariams „atplėšiant“ (atidarant) elektroninį pasiūlymą.

57. Vokų atplėšimo procedūros metu prieš atplėšiant voką visų pirma paskelbiamas atplėšiamą voką pateikusio tiekėjo pavadinimas. Atplėšus voką paskelbiama voke esančiame pasiūlyme konkretaus tiekėjo nurodyta pasiūlymo kaina bei tai, ar yra pateiktas pasiūlymo galiojimo užtikrinimo dokumentas (kai to reikalaujama), ar pateiktas pasiūlymas yra susiūtas, sunumeruotas ir paskutinio lapo antrojoje pusėje patvirtintas tiekėjo ar jo įgalioto asmens parašu, ar nurodyta įgalioto asmens vardas, pavardė, pareigos ir pasiūlymą sudarančių lapų skaičius. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais. Tuo atveju, kai pasiūlymai vertinami pagal jų ekonominį naudingumą, vokų atplėšimo procedūros metu papildomai paskelbiamos pagrindinės charakteristikos, į kurias bus atsižvelgta nustatant pasiūlymo ekonominį naudingumą.

58. Vokų su pasiūlymais atplėšimo procedūros metu Komisija leidžia tiekėjų atstovams viešai ištaisyti Komisijos pastebėtus jų pateiktų pasiūlymų susiuvimo ar įforminimo trūkumus, kuriuos įmanoma ištaisyti viešai vokų atplėšimo procedūros metu.

59. Vokų atplėšimo procedūros metu paskelbta informacija pateikiama ir vokų atplėšimo procedūros posėdyje nedalyvavusiems, tačiau pageidavimą gauti vokų atplėšimo procedūros metu paskelbtą informaciją raštu pareiškusiems tiekėjams. Vokų atplėšimo procedūros metu kiekvienas tiekėjo atstovas turi teisę asmeniškai susipažinti su informacija, kuri viešai buvo paskelbta vokų atplėšimo procedūros metu, tačiau neturi teisės nagrinėti kitų pateikto pasiūlymo aspektų.

60. Visi pasiūlymus pateikę tiekėjai nuo vokų su pasiūlymais atplėšimo procedūros pabaigos momento yra laikomi viešojo pirkimo dalyviais, o jų pateikti pasiūlymai yra laikomi pasiūlymais supaprastintam atviram konkursui. Vokų atplėšimo procedūra įforminama vokų atplėšimo procedūros protokolu.

61. Elektroninėmis priemonėmis teikiami pasiūlymai ar paraiškos turi būti pateikti pasirašyti saugiu elektroniniu parašu, atitinkančiu Lietuvos Respublikos elektroninio parašo nustatytus reikalavimus. Teikiant pasiūlymą elektroninėmis priemonėmis (elektroninio pirkimo atveju) netaikomi Taisyklių 50 p., 51 p. bei 58 p.

62. Pasiūlymus nagrinėja Komisija uždarame Komisijos posėdyje nedalyvaujant pasiūlymus pateikusiems dalyviams (jų atstovams).

63. Komisija pasiūlymus nagrinėja tikslu nustatyti:

63.1. ar dalyvis pateikė tikslius ir/ar išsamius duomenis apie savo kvalifikaciją. Nustačius, kad dalyvis pateikė netikslius ir/ar neišsamius duomenis apie savo kvalifikaciją, perkančioji organizacija, Komisijos vardu, prašo, kad dalyvis per protingą terminą, kurį kiekvienu konkrečiu atveju nustato Komisija, šiuos trūkumus pašalintų.

63.2. ar dalyvis atitinka pirkimo dokumentuose nurodytus kvalifikacinius reikalavimus;

63.3. ar pasiūlymo kaina nėra apskaičiuota su aritmetinėmis klaidomis. Nustačius, kad dalyvis pasiūlymo kainą apskaičiavo su aritmetinėmis klaidomis, perkančioji organizacija, Komisijos vardu, prašo, kad dalyvis per protingą terminą, kurį kiekvienu konkrečiu atveju nustato Komisija, šiuos trūkumus pašalintų;

63.4. ar dalyvio pateikto pasiūlymo galiojimo terminas atitinka pirkimo dokumentuose nurodytą reikalaujamą pasiūlymo galiojimo terminą. Nustačius, kad pasiūlymo galiojimo terminas yra trumpesnis, nei reikalaujama pirkimo dokumentuose, perkančioji organizacija, Komisijos vardu, prašo, kad dalyvis per protingą terminą, kurį kiekvienu konkrečiu atveju nustato Komisija, šiuos trūkumus pašalintų;

63.5. ar dalyvis pateikė pasiūlymo galiojimo užtikrinimą (kai to reikalaujama);

63.6. ar dalyvio siūlomas pirkimo objektas atitinka pirkimo objekto aprašymą;

63.7. ar dalyvis nepasiūlė neįprastai mažos kainos. Kai pateiktame pasiūlyme nurodoma neįprastai maža kaina, Komisija privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą. Perkančioji organizacija turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį, bei užtikrinti, kad nebūtų sudaromos sąlygos konkurencijos iškraipymui.

Pasiūlyme nurodyta prekių, paslaugų ar darbų kaina visais atvejais turi būti laikoma neįprastai maža, jeigu ji atitinka bent vieną iš šių sąlygų:

63.7. 1. yra 15 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių, pasiūlytų kainų aritmetinį vidurkį;

63.7. 2. yra 30 ir daugiau procentų mažesnė nuo suplanuotų viešajam pirkimui skirti lėšų.

63.8 ar yra pateiktas tinkamas tiekėjo įgaliojimas asmeniui pasirašyti paraišką ar pasiūlymą;

63.9. ar yra pateikta tinkama jungtinės veiklos sutartis (jei pasiūlymą teikia ūkio subjektų grupė).

64. Pasiūlymas besąlygiškai atmetamas Taisyklių 63.2., 63.6.. punktuose nurodytais atvejais. Pasiūlymas Taisyklių 63.1., 63.3., 63.4., 65, 63.7, 63.8 ir 63.9 punktuose nurodytais atvejais atmetamas, jei dalyvis neįvykdo sąlygų, nurodytų atitinkamuose Taisyklių 63.1., 63.3., 63.4. , 641, 63.7, 63.8 ir 63.9 punktuose.

641. Jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti paraišką ar pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą ar jų nepateikė, perkančioji organizacija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 darbo dienos nuo prašymo išsiuntimo iš perkančiosios organizacijos dienos.

65. Pasiūlymas atmetamas, jei dalyvis pasiūlė per didelę, perkančiajai organizacijai nepriimtiną kainą.

66. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties pirkimo sąlygose nustatytiems reikalavimams ir kiekvienam iš jų nedelsdama, bet ne vėliau kaip per 3 darbo dienas, nuo sprendimo priėmimo dienos, praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka perkančiosios organizacijos keliamus reikalavimus.

67. Pasiūlymus Komisija vertina ir tarpusavyje palygina vadovaudamasi mažiausios kainos arba ekonomiškai naudingiausio pasiūlymo vertinimo kriterijumi. Jei yra tik vienas pasiūlymą pateikęs dalyvis, jis pripažįstamas laimėtoju, jei jo pasiūlymas (pasiūlymo kaina ir kitos sąlygos) Komisijos sprendimu yra priimtinos perkančiajai organizacijai.

68. Išnagrinėjusi, įvertinusi ir tarpusavyje palyginusi galutinius dalyvių pasiūlymus, Komisija mažiausios kainos didėjimo tvarka arba pasiūlymo ekonominio naudingumo mažėjimo tvarka nustato galutinių pasiūlymų eilę. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tas pasiūlymas, kuris pateiktas anksčiausiai. Tuo atveju, kai teikiamas elektroninis pasiūlymas ir pasiūlymo galiojimą užtikrinantis dokumentas yra pateikiamas voke, tai pirmesnis įrašomas tas pasiūlymas, kuris visas (paskutinė jo dalis) pateiktas anksčiausiai. Ši nuostata netaikoma, kai galutinį pasiūlymą pateikia tik vienas dalyvis.

69. Laimėjusiu pasiūlymas pripažįstamas tas pasiūlymas, kuris nebuvo atmestas ir kuris yra pirmoje pasiūlymų eilės vietoje.

70. Sprendimas sudaryti pirkimo sutartį priimamas, po to kai sudaroma pasiūlymų eilė ir nustatomas laimėjęs pasiūlymas.

71. Pirkimo sutartis turi būti sudaroma nedelsiant, bet ne anksčiau negu pasibaigė pirkimo sutarties sudarymo atidėjimo terminas.

**TREČIAS SKIRSNIS**

**SUPAPRASTINTŲ SKELBIAMŲ DERYBŲ VYKDYMO YPATUMAI**

72. Supaprastintas skelbiamas derybas perkančioji organizacija vykdo ta pačia tvarka kaip ir supaprastintus atvirus konkursus, išskyrus šiame skirsnyje numatytas išimtis.

73. Supaprastintos skelbiamos derybos gali būti atliekamos:

73.1.  skelbime apie supaprastintą pirkimą kviečiant suinteresuotus tiekėjus pateikti pasiūlymus;

73.2. skelbime apie supaprastintą pirkimą kviečiant suinteresuotus tiekėjus teikti paraiškas dalyvauti pirkime ir ribojant kandidatų, teiksiančių pasiūlymus, skaičių. Su tiekėjų gautomis paraiškomis susipažįstama tiekėjams nedalyvaujant.

74. Kai ribojamas kandidatų skaičius, vykdoma kvalifikacinė atranka Įstatymo 35-38 straipsnių pagrindu. Mažiausias skelbime apie supaprastintą pirkimą nurodomas kandidatų, kurie bus kviečiami derėtis, skaičius negali būti mažesnis kaip 3. Pateikti pasiūlymus turi būti pakviesta ne mažiau kandidatų, negu perkančiosios organizacijos nustatytas mažiausias kviečiamų kandidatų skaičius.

74.1. Lyginama tik tų dalyvių, kurių kvalifikacija buvo pripažinta atitinkančia keltiems perkančiosios organizacijos minimaliems kvalifikacijos reikalavimams, kvalifikacija. Pagal palyginimo rezultatus nustatomas dalyvių eiliškumas jų kvalifikacijos įvertinimo balų mažėjimo tvarka.

74.2. Jeigu minimalius kvalifikacijos reikalavimus atitinkama mažiau kandidatų, negu pirkimo dokumentuose nustatytas minimalus skaičius kandidatų, kurie bus atrenkami ir kviečiami pateikti pasiūlymus, visi tokie kandidatai bus pakviesti pateikti pasiūlymus. Tokiu atveju kvalifikacinė atranka nebus vykdoma.

74.3. Jeigu paraiškas pateikia pirkimo dokumentuose nurodytas mažiausias kandidatų, kurie bus kviečiami pateikti pasiūlymus, skaičius arba paraiškas pateikia mažesnis, nei pirkimo dokumentuose nurodytas mažiausias kandidatų, kurie bus kviečiami pateikti pasiūlymus, skaičius – kvalifikacinė atranka nevykdoma ir pasiūlymus pateikti kviečiami visi kandidatai, kurių kvalifikacija atitinka minimalius kvalifikacinius reikalavimus. Pirkimo metu perkančioji organizacija negali kviesti dalyvauti pirkime kitų, paraiškų nepateikusių tiekėjų arba kandidatų, kurie neatitinka minimalių kvalifikacijos reikalavimų.

74.3. Pirmieji tiekėjai (jų skaičius nurodomas pirkimo dokumentuose), kurių kvalifikacijos vertinimo reikšmė yra didžiausia kandidatų eilėje, kviečiami dalyvauti tolesnėse pirkimo procedūrose – pateikti pasiūlymus. Jei tiekėjai surenka vienodą balų skaičių, pirmesnis kviečiamas tas, kuris pirmesnis yra pateikęs paraišką CVP IS priemonėmis (nustatoma pagal CVP IS nurodytą datą ir laiką minučių tikslumu).

75. Jei kandidatų skaičius neribojamas, tiekėjai prašomi pateikti pirminius pasiūlymus iki pirkimo dokumentuose nurodyto termino, kuris negali būti trumpesnis nei nurodyta Taisyklių 47 punkte.

75.1. Kai ribojamas kandidatų, kurie bus kviečiami derėtis, skaičius, paraiškų pateikimo terminas negali būti trumpesnis nei 7 darbo dienos nuo skelbimo apie pirkimą paskelbimo „Valstybės žinių“ priede „Informaciniai pranešimai“.

76. Perkančioji organizacija derybas vykdo tokiais etapais:

76.1. tiekėjai prašomi pateikti pasiūlymus iki skelbime nurodyto termino pabaigos.

76.1.1. kai ribojamas kandidatų skaičius, pirminius pasiūlymus iki pirkimo dokumentuose o jei nenustatyta pirkimo dokumentuose – kvietime pateikti pasiūlymą nustatyto termino (kvietime nurodytas pasiūlymo pateikimo terminas negali būti trumpesnis nei 7 darbo dienos nuo kvietimo išsiuntimo tiekėjams (-ui), dienos) kviečiami pateikti kvalifikacinės atrankos metu atrinkti kandidatai.

76.2. kai kandidatų skaičius nėra ribojamas, perkančioji organizacija susipažįsta su pirminiais pasiūlymais ir tiekėjus, kurie atitinka minimalius kvalifikacinius reikalavimus bei kurių pasiūlymai pripažinti atitinkantys pirkimo dokumentų reikalavimus, kviečiami į derybas;

76.2.1. kai ribojamas kandidatų skaičius ir vykdoma kvalifikacinė atranka – į derybas kviečiami visi pirminius pasiūlymus pateikę dalyviai, kurių pasiūlymas atitinka pirkimo dokumentų reikalavimus;

76.3. su kiekvienu tiekėju atskirai deramasi dėl pasiūlymo sąlygų, siekiant geriausio rezultato. Pirkimo dokumentuose gali būti nustatyta, kad pabaigus derybas, dalyvių gali būti prašoma pateikti galutinius kainos pasiūlymus (poderybinius pasiūlymus). Susipažinimas su poderybiniais pasiūlymais (vokų atplėšimas arba susipažinimas CVP IS priemonėmis) ir galutinės kainos paskelbimas vyksta viešame posėdyje, kuriame turi teisę dalyvauti visi pasiūlymus pateikę tiekėjai ar jų atstovai.

76.4. vadovaujantis pirkimo dokumentuose nustatyta pasiūlymų vertinimo tvarka ir kriterijais, pagal derybų rezultatus, užfiksuotus pasiūlymuose ir derybų protokoluose arba galutiniuose pasiūlymuose (poderybiniuose pasiūlymuose, (jei taikoma) nustatomas geriausias pasiūlymas.

77. Derybų metu turi būti laikomasi šių reikalavimų:

77.1. tretiesiems asmenims perkančioji organizacija negali atskleisti jokios iš tiekėjo gautos informacijos be jo sutikimo, taip pat tiekėjas negali būti informuojamas apie susitarimus, pasiektus su kitais tiekėjais;

77.2. visiems dalyviams turi būti taikomi vienodi reikalavimai, suteikiamos vienodos galimybės ir pateikiama vienoda informacija; teikdama informaciją perkančioji organizacija neturi diskriminuoti vienų tiekėjų kitų naudai;

77.3. derybų eiga turi būti įforminta raštu. Derybų protokolą pasirašo derybose dalyvavę Komisijos nariai ir dalyvio, su kuriuo derėtasi, įgaliotas atstovas. Jei derybos vykdomos laiškais ar elektroniniais laiškais, derybų eigos protokolas surašomas tais atvejais, kai derybų laiškai siunčiami nepasirašyti elektroniniu parašu. Protokole išdėstoma derybų eiga ir derybų metu pasiekti susitarimai.

78. Dalyvio, gavusio kvietimą derėtis, pasiūlymas atmetamas ir toliau nenagrinėjamas, jei dalyvis, neatvyko į derybas kvietime nustatytu laiku.

78.1. Pasiūlymas atmetamas, jei dalyvis nepateikė galutinio pasiūlymo (poderybinio pasiūlymo), kai to reikalaujama.

**KETVIRTAS SKIRSNIS**

**SUPAPRASTINTŲ NESKELBIAMŲ DERYBŲ VYKDYMO YPATUMAI**

79. Supaprastintas neskelbiamas derybas perkančioji organizacija vykdo ta pačia tvarka kaip ir supaprastintas skelbiamas derybas, išskyrus tai, kad:

79.1. apie supaprastintas neskelbiamas derybas viešai neskelbiama. Perkančioji organizacija savo nuožiūra kviečia jos pasirinktą tiekėją (tiekėjus) pateikti pasiūlymą supaprastintoms neskelbiamoms deryboms. Taisyklėmis nenustatomas minimalus supaprastintose neskelbiamose derybose kviestinų dalyvauti tiekėjų skaičius.

79.2 Taisyklėmis nenustatomas minimalus pasiūlymų pateikimo terminas – tai kiekvienu konkrečiu atveju nustato Komisija, išskyrus atvejus, kai pirkimas atliekamas CVP IS priemonėmis. Tokiu atveju pasiūlymo pateikimo terminas negali būti trumpesnis nei 7 darbo dienos nuo kvietimo dalyvauti supaprastintose neskelbiamose derybose, išsiuntimo dienos.

79.3. supaprastintų neskelbiamų derybų atveju tiekėjų kvalifikacija gali būti netikrinama, išskyrus vykdant mokslinių autorinių darbų atlikimo paslaugų pirkimą;

79.4. supaprastintų neskelbiamų derybų atveju pirkimo dokumentuose gali būti pateikta ne visa informacija, nurodyta taisyklių 46 punkte, jei ji konkrečiu atveju objektyviai nėra būtina, išskyrus tai, kad privaloma nurodyti:

79.4.1. pagrindines būsimos pirkimo sutarties sąlygas arba sutarties projektą;

79.4.2. informaciją apie atidėjimo termino taikymą, ginčų nagrinėjimo tvarką.

79.5. jei vykdomas literatūros, mokslo ir meno kūrinių autorių, atlikėjų ar jų kolektyvo paslaugos pirkimas neskelbiamų derybų būdu, vadovaujantis Įstatymo 92 straipsnio 6 dalies 3 punktu, tokiu atveju yra kviečiamas konkretus tiekėjas (-ai) (autorius (-iai), atlikėjas (-ai), jų kolektyvas (-ai) ir kt.) dalyvauti neskelbiamose derybose. Šiems pirkimams atlikti gali būti sudaromos atskiros komisijos Universiteto padaliniuose;

79.6. jei vykdomos supaprastintos neskelbiamos derybos su tiekėjais, kurių buveinės vieta nėra Lietuvos Respublikoje, derybos gali būti vykdomos apsikeičiant derybiniais raštais, siunčiamais laiškais, faksu ar elektroniniais laiškais (kiekvienu atveju tai nustatoma pirkimo dokumentuose). Atsižvelgiant į įvykusias derybas (apsikeitimą derybiniais raštais), derybų eigos protokole išdėstoma derybų eiga ir derybų metu pasiekti susitarimai. Protokolą pasirašo komisijos nariai. Geriausias pasiūlymas nustatomas vadovaujantis pirkimo dokumentuose nustatyta pasiūlymų vertinimo tvarka ir kriterijais, pagal derybų rezultatus, užfiksuotus derybiniuose raštuose ir derybų eigos protokole.

80. Visi perkančiosios organizacijos pranešimai, susirašinėjimai tarp perkančiosios organizacijos ir tiekėjų atliekami raštu arba elektroniniu paštu, išskyrus atvejus, kai pirkimas atliekamas CVP IS priemonėmis. Jei kvietimas dalyvauti supaprastintose neskelbiamose derybose pateikiamas CVP IS priemonėmis ar yra vykdomas elektroninis pirkimas, visi pranešimai bei susirašinėjimai atliekami CVP IS priemonėmis.

81. Perkančioji organizacija atsako į tiekėjo prašymą paaiškinti pirkimo dokumentus, jei prašymas paaiškinti (patikslinti) pirkimo dokumentus yra gautas likus ne mažiau 4 darbo dienoms iki paraiškų arba pasiūlymų pateikimo termino pabaigos. Perkančioji organizacija į gautą prašymą paaiškinti pirkimo sąlygas atsako ne vėliau kaip per 3 darbo dienas nuo jo gavimo dienos.

Pirkimo dokumentų paaiškinimas (patikslinimas) turi būti paskelbtas viešai ten pat, kur ir buvo paskelbti pirkimo dokumentai – CVP IS, o jei pirkimo dokumentai nebuvo skelbti viešai – pateiktas tiesiogiai pirkimo dokumentus iš Perkančiosios organizacijos nustatyta tvarka įsigijusiam (gavusiam) tiekėjui (įsigijusiems (gavusiems) tiekėjams). Pirkimo dokumentų paaiškinimas (patikslinimas) turi būti paskelbtas arba tiekėjui (tiekėjams) tiesiogiai pateiktas taip, kad iki pasiūlymų pateikimo termino pabaigos būtų likę ne mažiau kaip 1 darbo diena, o jei jų neįmanoma tokiu terminu paskelbti (tiekėjui (tiekėjams) pateikti), pasiūlymų pateikimo galutinis terminas turi būti nukeltas vėlesniam laikui, per kurį tiekėjas (tiekėjai), rengdamas (rengdami) pasiūlymus, galėtų atsižvelgti į šiuos paaiškinimus (patikslinimus). Ši nuostata taikoma, kuomet nustatomas ne mažesnis nei 7 darbo dienų pasiūlymų pateikimo terminas. Jei nustatomas trumpesnis pasiūlymo pateikimo terminas, Perkančioji organizacija atsako į tiekėjo prašymą paaiškinti pirkimo dokumentus ne vėliau kaip per 1 darbo dieną nuo prašymo gavimo dienos, jei toks prašymas gautas likus ne mažiau kaip 3 dienoms iki pasiūlymo termino pabaigos.

**PENKTAS SKIRSNIS**

**SUPAPRASTINTAS RIBOTAS KONKURSAS**

82. Supaprastintas ribotas konkursas – pirkimo būdas, kai paraiškas dalyvauti pirkime gali pateikti visi pirkimu suinteresuoti kandidatai, o pasiūlymus – tik perkančiosios organizacijos atrinkti kandidatai.

83. Supaprastintas ribotas konkursas vykdomas tokia pačia tvarka kaip ir ribotas konkursas, kaip tai yra nustatyta Viešųjų pirkimų įstatymo II skyriuje, išskyrus tai, kad:

83.1. paraiškų pateikimo terminas negali būti trumpesnis kaip 7 darbo dienos nuo pirkimo paskelbimo CVP IS dienos, o pasiūlymų pateikimo terminas – ne trumpesnis kaip 7 darbo dienos nuo kvietimo pateikti pasiūlymus išsiuntimo atrinktiems kandidatams dienos;

83.2. Perkančioji organizacija atsako į tiekėjo prašymą paaiškinti pirkimo dokumentus, jei prašymas paaiškinti (patikslinti) pirkimo dokumentus yra gautas likus ne mažiau 4 darbo dienoms iki paraiškų arba pasiūlymų pateikimo termino pabaigos. Perkančioji organizacija į gautą prašymą paaiškinti pirkimo sąlygas atsako ne vėliau kaip per 3 darbo dienas nuo jo gavimo dienos.

Pirkimo dokumentų paaiškinimas (patikslinimas) turi būti paskelbtas viešai ten pat, kur ir buvo paskelbti pirkimo dokumentai – CVP IS, o jei pirkimo dokumentai nebuvo skelbti viešai – pateiktas tiesiogiai pirkimo dokumentus iš Perkančiosios organizacijos nustatyta tvarka įsigijusiam (gavusiam) tiekėjui (įsigijusiems (gavusiems) tiekėjams). Pirkimo dokumentų paaiškinimas (patikslinimas) turi būti paskelbtas arba tiekėjui (tiekėjams) tiesiogiai pateiktas taip, kad iki pasiūlymų pateikimo termino pabaigos būtų likę ne mažiau kaip 1 darbo diena, o jei jų neįmanoma tokiu terminu paskelbti (tiekėjui (tiekėjams) pateikti), pasiūlymų pateikimo galutinis terminas turi būti nukeltas vėlesniam laikui, per kurį tiekėjas (tiekėjai), rengdamas (rengdami) pasiūlymus, galėtų atsižvelgti į šiuos paaiškinimus (patikslinimus). Skelbimas dėl pirkimo (jei apie pirkimą skelbta viešai) tikslinamas tuo atveju, jei keičiama (tikslinama / paaiškinama) tokia skelbime nurodyta informacija kaip pirkimo objekto aprašymas ir/ar kvalifikaciniai reikalavimai tiekėjams.

**ŠEŠTAS SKIRSNIS**

**MAŽOS VERTĖS PIRKIMO VYKDYMO YPATUMAI**

831. Perkančioji organizacija apie pradedamą bet kurį mažos vertės pirkimą (išskyrus Įstatymo 85 str. 6 d. nurodytus pirkimus), taip pat nustatytą laimėtoją ir ketinamą sudaryti bei sudarytą pirkimo sutartį nedelsdama savo tinklalapyje nurodo:

831.1) apie pradedamą pirkimą – pirkimo objektą, pirkimo būdą ir jo pasirinkimo priežastis;

831.2) apie nustatytą laimėtoją ir ketinamą sudaryti pirkimo sutartį – pirkimo objektą, numatomą pirkimo sutarties kainą, laimėjusio dalyvio pavadinimą, jo pasirinkimo priežastis ir, jeigu žinoma, pirkimo sutarties įsipareigojimų dalį, kuriai laimėtojas ketina pasitelkti subrangovus, subtiekėjus ar subteikėjus;

831.3) apie sudarytą pirkimo sutartį – pirkimo objektą, pirkimo sutarties kainą, laimėjusio dalyvio pavadinimą ir, jeigu žinoma, pirkimo sutarties įsipareigojimų dalį, kuriai laimėtojas ketina pasitelkti subrangovus, subtiekėjus ar subteikėjus;

831.4. taip pat kitą Viešųjų pirkimų tarnybos nustatytą informaciją.

84. Vykdant mažos vertės pirkimą perkančioji organizacija privalo raštu tiesiogiai kreiptis į ne mažiau kaip 3 tiekėjus (išskyrus Taisyklių 85 punkte numatytus atvejus) su prašymu pateikti pasiūlymą, kai prekių, paslaugų ar darbų pirkimo vertė (būsimos sutarties vertė) yra didesnė nei 10 000 Lt (be PVM). Kvietimas pateikti pasiūlymą turi būti išsamus ir apimti visus klausimus, kurie konkrečiu atveju yra būtini tam, kad atlikti pirkimą. Tiekėjų kvalifikacija gali būti netikrinama. Mažos vertės pirkimas vykdomas apklausos būdu

85. Pirkimo vykdytojas, atlikdamas mažos vertės pirkimą gali apklausti ir mažiau tiekėjų nei numatyta 84 punkte raštu arba, jei tai įmanoma, kreipiasi su prašymu pateikti pasiūlymą žodžiu, kai:

85.1. dėl susidariusių ypatingų aplinkybių (avarija, stichinė nelaimė, epidemija, ar kitoks nenugalimos jėgos poveikis) ar kitų nenumatytų aplinkybių iškyla skubus prekių, paslaugų ar darbų poreikis;

85.2. dėl techninių priežasčių, meninio kūrinio sukūrimo arba įsigijimo ar dėl objektyvių aplinkybių, patentų, kitų intelektinės nuosavybės teisių ar kitų išimtinių teisių apsaugos tik konkretus tiekėjas gali patiekti reikalingas prekes, pateikti paslaugas ar atlikti darbus ir kai nėra jokios kitos alternatyvos;

85.3. iš neįgaliųjų socialinių įmonių, socialinių įmonių, taip pat įmonių, kuriose dirba daugiau kaip 50 procentų nuteistųjų, ir įmonių, kurių dalyviai yra sveikatos priežiūros įstaigos ir kuriose darbo terapijos pagrindais dirba ne mažiau kaip 50 procentų pacientų, perkamos jų pagamintos prekės, teikiamos paslaugos ar atliekami darbai;

85.4. perkamos prekės gaminamos tik mokslo, eksperimentavimo, studijų ar techninio tobulinimo tikslais, nesiekiant gauti pelno arba padengti mokslo ar tobulinimo išlaidų;

85.5. perkami muziejų eksponatai, archyviniai ir bibliotekiniai dokumentai, yra prenumeruojami laikraščiai ir žurnalai, perkamos oro transporto paslaugos, licencijos naudotis bibliotekiniais dokumentais ar duomenų (informacinėmis) bazėmis, perkamos konsultacinės paslaugos, mokymo ir kvalifikacijos kėlimo paslaugos;

85.6. prekės ir paslaugos yra perkamos naudojant reprezentacinėms išlaidoms skirtas lėšas;

85.7. ypač palankiomis sąlygomis perkama iš bankrutuojančių, likviduojamų, restruktūrizuojamų ar sustabdžiusių veiklą ūkio subjektų;

85.8. prekės perkamos iš valstybės rezervo, prekių biržoje perkamos kotiruojamos prekės;

85.9. dėl aplinkybių, kurių nebuvo galima numatyti, paaiškėja, kad yra reikalingi papildomi darbai arba paslaugos, kurie nebuvo įrašyti į sudarytą pirkimo sutartį, tačiau be kurių negalima užbaigti sudarytos sutarties vykdymo. Tokia pirkimo sutartis (papildoma) gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 30 procentų pradinės pirkimo sutarties kainos;

85.10. perkamos literatūros, mokslo ir meno kūrinių autorių, atlikėjų ar jų kolektyvo paslaugos, taip pat mokslo, kultūros ir meno sričių projektų vertinimo ir pretendentų gauti teisės aktų nustatyta tvarka įsteigtas premijas veiklos šiose srityse vertinimo paslaugos;

85.11. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;

85.12. perkamos mokslo ir studijų institucijų veiklos išorinio vertinimo, mokslo, studijų programų, meninės veiklos, taip pat šių institucijų paraiškų, dokumentų, reikalingų leidimui vykdyti studijas ir su studijomis susijusią veiklą gauti, ekspertinio vertinimo paslaugos;

85.13. perkant iš esamo tiekėjo naujas prekes, paslaugas ar darbus, tokius pat, kokie buvo pirkti pagal ankstesnę pirkimo sutartį, su sąlyga, kad visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento.

86. Taisyklėmis nenustatomas minimalus kviestinų pasiūlymą pateikti tiekėjų skaičius, kai mažos vertės pirkimas vykdomas Taisyklių 85 p. nustatytais atvejais. Taisyklėmis taip pat nenustatomas minimalus pasiūlymų pateikimo terminas, kai vykdomas mažos vertės pirkimas – jį kiekvienu konkrečiu atveju nustato Pirkimo vykdytojas, išskyrus atvejus, kuomet vykdomas elektorinis pirkimas CVP IS priemonėmis. Vykdant elektorinį pirkimą CVP IS priemonėmis, nustatomas ne trumpesnis kaip 7 darbo dienų pasiūlymų pateikimo terminas.

87. Mažos vertės pirkimo atveju nustačius laimėtoją, Pirkimo vykdytojas užpildo Mažos vertės pirkimų apklausos pažymą (priedas Nr. 1), kurią teikia tvirtinti Pirkimų administratoriui. Mažos vertės pirkimų apklausos pažyma gali būti nepildoma, kai mažos vertės pirkimas vykdomas iš vieno konkretaus tiekėjo ir yra mažesnė kaip 1000 Lt. Pirkimų vykdytojas užpildo prašymą - paraišką ir teikia Pirkimo iniciatoriui dėl pirkimo finansavimo šaltinio suderinimo.

**SEPTINTAS SKIRSNIS**

**PIRKIMO SUTARTIS**

88. Supaprastintų pirkimų atveju sutartis su laimėtoju sudaroma vadovaujantis Įstatymo 18 straipsniu. Pirkimo sutartis turi būti sudaroma nedelsiant, bet ne anksčiau negu pasibaigė atidėjimo terminas - 15 dienų laikotarpis, kuris prasideda nuo pranešimo apie sprendimą sudaryti pirkimo sutartį išsiuntimo iš perkančiosios organizacijos dienos ir kurio metu negali būti sudaroma pirkimo sutartis.

89. Atidėjimo terminas gali būti netaikomas, kai:

89.1. vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų;

89.2. supaprastintų pirkimų atveju pirkimo sutarties vertė mažesnė kaip 10 000 Lt (be pridėtinės vertės mokesčio) arba kai pirkimo sutartis sudaroma atliekant mažos vertės pirkimą.

89.3. kai pagrindinė pirkimo sutartis sudaroma preliminariosios sutarties pagrindu.

90. Pirkimo sutartis gali būti sudaroma žodžiu, kai prekių ar paslaugų pirkimo sutarties vertė yra mažesnė kaip 10 tūkst. Lt (be pridėtinės vertės mokesčio) ir sutartinių įsipareigojimų vykdymas nėra užtikrinamas CK nustatytais prievolių įvykdymo užtikrinimo būdais, bei prieš tai Pirkimų iniciatoriui suderinus pirkimo finansavimo šaltinį.

91. Pirkimo sutartis sudaroma ne anksčiau nei Pirkimo iniciatorius suderins pirkimo finansavimo šaltinius su Ekonomikos ir planavimo bei Buhalterinės apskaitos ir atskaitomybės tarnybomis.

92. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu.

93. Tais atvejais, kai pirkimo sutartis sudaroma raštu, o tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, tai perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį. Atsisakymu sudaryti pirkimo sutartį taip pat laikomas bet kuris iš šių atvejų:

93.1. tiekėjas nepateikia pirkimo dokumentuose nustatyto pirkimo sutarties įvykdymo užtikrinimo;

93.2. tiekėjas nepasirašo pirkimo sutarties iki perkančiosios organizacijos nurodyto laiko;

93.3. tiekėjas atsisako sudaryti pirkimo sutartį pirkimo dokumentuose nustatytomis sąlygomis,

93.4. ūkio subjektų grupė, kurios pasiūlymas pripažintas geriausiu, neįgijo perkančiosios organizacijos reikalaujamos teisinės formos.

94. Sudarant pirkimo sutartį, joje negali būti keičiama laimėjusio tiekėjo pasiūlymo kaina, derybų protokole ar po derybų pateiktame galutiniame pasiūlyme užfiksuota galutinė derybų kaina ir pirkimo dokumentuose bei pasiūlyme nustatytos pirkimo sąlygos (išskyrus sutartis, sudaromas mažos vertės pirkimų pagrindu).

95. Pirkimo sutartis sudaroma raštu, išskyrus atvejus, kai pirkimo sutartis gali būti sudaroma žodžiu. Kai pirkimo sutartis sudaroma raštu, turi būti nustatyta (neprivaloma mažos vertės pirkimams):

95.1. pirkimo sutarties šalių teisės ir pareigos;

95.2. perkamos prekės, paslaugos ar darbai, jeigu įmanoma, – tikslūs jų kiekiai;

95.3.  kainodaros taisyklės, nustatytos pagal Lietuvos Respublikos Vyriausybės arba jos įgaliotos institucijos patvirtintą metodiką;

95.4. atsiskaitymų ir mokėjimo tvarka;

95.5. prievolių įvykdymo terminai;

95.6. prievolių įvykdymo užtikrinimas;

95.7. ginčų sprendimo tvarka;

95.8. pirkimo sutarties nutraukimo tvarka;

95.9. pirkimo sutarties galiojimas;

95.10. jeigu sudaroma preliminarioji sutartis – jai būdingos nuostatos;

95.11. subrangovai, subtiekėjai ar subteikėjai, jeigu vykdant sutartį jie pasitelkiami, ir jų keitimo tvarka.

96. Pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai bei tikslai ir kai tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Viešųjų pirkimų tarnybos sutikimo nereikalaujama, kai atlikus supaprastintą pirkimą sudarytos sutarties vertė yra mažesnė kaip 10 000 Lt(be pridėtinės vertės mokesčio) arba kai pirkimo sutartis sudaryta atlikus mažos vertės pirkimą.

97. Už pasirašytą sutarties įgyvendinimą atsako Pirkimo iniciatorius, o sutarties vykdymo kontrolę atlieka Viešųjų pirkimų tarnyba.

98. Perkančioji organizacija, atlikusi supaprastintą pirkimą, gali sudaryti preliminariąją sutartį. Preliminariosios sutarties pagrindu ji gali sudaryti vieną ar kelias pirkimo sutartis (toliau šiame skyriuje – pagrindinė sutartis). Tiek sudarydama preliminariąją sutartį, tiek jos pagrindu pagrindinę sutartį, perkančioji organizacija vadovaujasi Įstatymu ir šiomis Taisyklėmis.

99. Preliminarioji sutartis gali būti sudaroma tik raštu, ne ilgesniam kaip 4 metų laikotarpiui. Preliminariosios sutarties pagrindu sudaroma pagrindinė sutartis, atliekant prekių ir paslaugų pirkimus, kurių pirkimo sutarties vertė yra mažesnė kaip 10 tūkst. Lt, gali būti sudaroma žodžiu.

100. Preliminariąja sutartimi šalys susitaria nustatyti sąlygas, taikomas preliminariosios sutarties pagrindu sudaromai pagrindinei pirkimo sutarčiai. Preliminariojoje sutartyje turi būti nustatytos esminės pagrindinės sutarties sąlygos: pirkimo sutarties objektas, kaina ir kiekiai ar apimtys, ar kainos, kiekių ar apimčių nustatymo sąlygos, kitos sąlygos. Sudarant pagrindinę sutartį šalys negali keisti esminių preliminariosios sutarties sąlygų. Perkančioji organizacija gali priimti sprendimą preliminariojoje sutartyje nustatyti ne tik esmines, bet ir visas jos pagrindu sudaromos pagrindinės pirkimo sutarties sąlygas.

101. Perkančioji organizacija gali sudaryti preliminariąją sutartį su vienu arba su keliais tiekėjais. Tais atvejais, kai preliminarioji sutartis sudaroma su keliais tiekėjais, jų turi būti ne mažiau kaip trys, jeigu yra trys ir daugiau nustatytus kvalifikacinius reikalavimus atitinkančių ir priimtinus pasiūlymus pateikusių tiekėjų. Pagrindinė sutartis sudaroma tik su tais tiekėjais, su kuriais buvo sudaryta preliminarioji sutartis.

102. Tais atvejais, kai preliminarioji sutartis sudaryta su vienu tiekėju ir joje buvo nustatytos visos pagrindinės pirkimo sutarties sąlygos, pagrindinė pirkimo sutartis sudaroma pagal preliminariojoje sutartyje nustatytas sąlygas, kreipiantis į tiekėją raštu dėl pagrindinės pirkimo sutarties sudarymo.

103. Tais atvejais, kai preliminarioji sutartis sudaryta su vienu tiekėju ir joje buvo nustatytos esminės, bet ne visos pagrindinės pirkimo sutarties sąlygos, perkančioji organizacija kreipiasi į tiekėją raštu, prašydama papildyti pasiūlymą iki nustatyto termino ir nurodo, kad papildymas negali keisti pasiūlymo esmės.

104. Tais atvejais, kai preliminarioji sutartis sudaryta su keliais tiekėjais ir joje buvo nustatytos pagrindinės sutarties sąlygos, pagrindinė sutartis gali būti sudaroma neatnaujinant tiekėjų varžymosi. Preliminariojoje sutartyje nustatomos tiekėjo pasirinkimo sudaryti pagrindinę sutartį aplinkybės. Paprastai, tačiau ne visais atvejais, taikomas eiliškumo principas: perkančioji organizacija pirmiausia raštu kreipiasi į tiekėją, kurį laiko geriausiu, siūlydama sudaryti preliminariosios sutarties pagrindu pagrindinę pirkimo sutartį. Šiam tiekėjui atsisakius sudaryti pagrindinę sutartį arba paaiškėjus, kad jis negalės tinkamai įvykdyti pagrindinės sutarties, perkančioji organizacija raštu kreipiasi į kitą tiekėją, iš likusių tiekėjų laikomą geriausiu, siūlydama sudaryti pagrindinę sutartį, ir t. t., kol pasirenkamas tiekėjas, su kuriuo bus sudaroma pagrindinė sutartis.

105. Tais atvejais, kai preliminarioji sutartis sudaryta su keliais tiekėjais, pagrindinė sutartis gali būti sudaroma atnaujinant tiekėjų varžymąsi tokiomis pačiomis, kokios nustatytos preliminariojoje sutartyje, arba patikslintomis, o jeigu būtina, kitomis nei preliminariojoje sutartyje nustatytomis sąlygomis šių Taisyklių nurodyta tvarka.

106. Atnaujindama tiekėjų varžymąsi, perkančioji organizacija:

106.1. raštu kreipiasi į visus tiekėjus, su kuriais sudaryta preliminarioji sutartis, ir prašo iki nustatyto termino raštu pateikti pasiūlymus. Kiekvieno pirkimo atveju, atsižvelgiant į pirkimo objekto sudėtingumą ir kitas svarbias aplinkybes, nustato pakankamą terminą pasiūlymams pateikti;

106.2. išrenka geriausią pasiūlymą pateikusį tiekėją, vadovaudamasi preliminariojoje sutartyje nustatytais pasiūlymų vertinimo kriterijais, ir su šį pasiūlymą pateikusiu tiekėju sudaro pagrindinę sutartį.

107. Pagrindinė sutartis preliminariosios sutarties pagrindu gali būti sudaroma iš karto, kai tiekėjas yra raštu (išskyrus pagrindinę sutartį, sudaromą žodžiu) informuojamas, kad jo pasiūlymas pripažintas laimėjusiu ir jis atrinktas sudaryti pagrindinę sutartį.

**III SKYRIUS**

**GINČŲ NAGRINĖJIMAS**

108. Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui (išskyrus ieškinį dėl pirkimo sutarties pripažinimo negaliojančia):

108.1. per 15 dienų nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos;

108.2. per 5 darbo dienas nuo paskelbimo apie perkančiosios organizacijos priimtą sprendimą dienos, jeigu Įstatyme nėra reikalavimo raštu informuoti tiekėjus apie perkančiosios organizacijos priimtus sprendimus.

109. Jeigu perkančioji organizacija per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per 15 dienų nuo tos dienos, kurią perkančioji organizacija turėjo raštu pranešti apie priimtą sprendimą pretenziją pateikusiam tiekėjui, suinteresuotiems kandidatams ir suinteresuotiems dalyviams.

110. Tiekėjas turi teisę pareikšti ieškinį dėl pirkimo sutarties pripažinimo negaliojančia per 6 mėnesius nuo pirkimo sutarties sudarymo dienos.

111. Tais atvejais, kai tiekėjui padaryta žala kildinama iš neteisėtų perkančiosios organizacijos veiksmų ar sprendimų, tačiau Įstatyme nenustatyta pareiga perkančiajai organizacijai raštu informuoti tiekėjus arba paskelbti apie jos veiksmus ar sprendimus, taikomi Lietuvos Respublikos civiliniame kodekse nustatyti ieškinio pareiškimo senaties terminai.

112. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos.

113. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 15 dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos.

114. Perkančioji organizacija privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną raštu pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams, taip pat juos informuoti apie anksčiau praneštų pirkimo procedūros terminų pasikeitimą.

115. Tiekėjų pretenzijas nagrinėja perkančiosios organizacijos vadovo paskirtas perkančiosios organizacijos darbuotojas ir / ar Pirkimo vykdytojas ar Komisija.

**IV SKYRIUS**

**BAIGIAMOSIOS NUOSTATOS**

116. Supaprastintų pirkimų atveju perkančioji organizacija (Komisija, Pirkimo vykdytojai), išskyrus Taisyklių nustatytos supaprastintų pirkimų vykdymo tvarkos, atsižvelgia į Įstatymo 85 straipsnio 1 dalies nuostatas, o situacijose, kurių šios Taisyklės nereglamentuoja, sprendimus priima vadovaudamiesi Įstatymo nuostatomis ir atsižvelgdami į tai, kad sprendimais nebūtų pažeisti Įstatymu įtvirtinti viešųjų pirkimų principai.

117. Komisija ir Pirkimo vykdytojai visus su atliktais pirkimais susijusius dokumentus perduoda Pirkimų administratoriui, kuris organizuoja šių dokumentų saugojimą teisės aktų nustatyta tvarka. Įvykdytos pirkimo sutartys, paraiškos, pasiūlymai, pirkimo dokumentai, paraiškų ir pasiūlymų nagrinėjimo bei vertinimo dokumentai, kiti su pirkimu susiję dokumentai, nepaisant jų pateikimo būdo, formos ir laikmenos, saugomi Lietuvos Respublikos dokumentų ir archyvų įstatymo nustatyta tvarka, tačiau ne mažiau kaip 4 metus nuo pirkimo pabaigos.

118. Pirkimų administratorius yra atsakingas už tai, kad Įstatymu nustatyta tvarka ir terminais Viešųjų pirkimų tarnybai prie LR Vyriausybės būtų pateiktos Įstatymo 19 straipsnyje įvardintos pirkimų ataskaitos.

119. Taisyklių nuostatas pažeidę Perkančiosios organizacijos valstybės tarnautojai ir/ar darbuotojai atsako teisės aktų nustatyta tvarka.

**1 priedas**

**MAŽOS VERTĖS PIRKIMŲ APKLAUSOS PAŽYMA**

\_\_\_\_\_\_\_\_\_\_\_\_\_\_\_

(data)

|  |  |  |  |  |  |  |
| --- | --- | --- | --- | --- | --- | --- |
| 1. Pirkimo pavadinimas ir BVPŽ kodas (pirmi 5 skaičiai) | | | | | | |
| 2. Trumpas pirkimo aprašymas | | | | | | |
| 3. Tikėjų atranką atliko | | | | Pirkimo vykdytojas | | |
| 4. Tiekėjo paieškos būdas  (jei kreiptasi raštu-nurodoma data ir rašto Nr.) | | | |  | | |
| 5. Duomenys apie tiekėją | | 5.1. Pavadinimas | |  |  |  |
|  | | 5.2. Adresas | |  |  |  |
|  | | 5.3. Telefonas | |  |  |  |
|  | | 5.4. Kita informacija | |  |  |  |
| 6. Nustatyta pasiūlymų eilė: | | | | | | |
| Eil. Nr. | Tiekėjo pavadinimas | | Pastabos | | | |
|  |  | |  | | | |
| 7. Duomenys apie laimėjusį tiekėją, būsimos pirkimo sutarties sąlygos (trumpai, esminės): | | | | | | |
| 8. Sprendimo pasirinkti nurodytą tiekėją laimėtoju motyvai, kitos su tiekėjų atranka susijusios aplinkybės: | | | | | | |

Pirkimo vykdytojas (Parašas) (Vardas, pavardė)

Tvirtina: Pirkimų administratorius (Parašas) (Vardas, pavardė)

**2 priedas**

**Viešojo pirkimo komisijos nario/Pirkimo vykdytojo/eksperto/kito asmens**

*(nereikalinga išbraukti – past.,)*

**NEŠALIŠKUMO DEKLARACIJA**

20.. m. <....................>d.

<..........................................................................>

*(vardas, pavardė,)*

<..........................................................................>

(*perkančiosios organizacijos pavadinimas, adresas – past.,)*

Būdamas Viešojo pirkimo komisijos /nariu/pirkimo vykdytoju/ekspertu *(nereikalinga išbraukti – past.,)* **pasižadu** objektyviai, dalykiškai, be išankstinio nusistatymo, vadovaudamasis visų tiekėjų lygiateisiškumo ir nediskriminavimo principais, viešųjų pirkimų skaidrumo principu, atlikti man pavestas pareigas, paaiškėjus, kad pirkimo procedūrose kaip tiekėjas dalyvauja asmuo, susijęs su manimi artimos giminystės ar svainystės ryšiais, arba įmonė, kuriai vadovauja toks asmuo, arba kad toks asmuo turi daugiau kaip 50 procentų pirkimo procedūrose dalyvaujančios įmonės akcijų, raštu pranešti apie tai Perkančiosios organizacijos vadovui ir nusišalinti nuo dalyvavimo pateiktų pasiūlymų nagrinėjimo, vertinimo ir palyginimo procedūrose.

Man išaiškinta, kad asmenys, susiję su manimi artimos giminystės ar svainystės ryšiais, yra: tėvai, įtėviai, broliai, seserys ir jų vaikai, seneliai, sutuoktiniai, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai.

\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė)*

\_\_\_\_\_\_\_\_\_\_\_\_\_\_

*(parašas)*

**3 priedas**

**Viešojo pirkimo komisijos nario/Pirkimo vykdytojo/ Pirkimų administratoriaus/kito asmens**

*(nereikalinga išbraukti arba įrašyti kitą konkretų asmenį, pavyzdžiui, ekspertą, – past.)*

**KONFIDENCIALUMO PASIŽADĖJIMAS**

20... m. <....................>d.

<..........................................................................>

*(vardas, pavardė,)*

<..........................................................................>

(*perkančiosios organizacijos pavadinimas, adresas – past.,)*

**Pasižadu** saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma dirbant <...................>, man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.

Man išaiškinta, kad konfidencialią informaciją sudaro pirkimo procedūrose dalyvavusių tiekėjų kvalifikaciniai duomenys, kiekvieno pasiūlymo turinys, informacija, susijusi su atliktomis pirkimo procedūromis, jeigu jos atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.

Esu perspėtas, kad, pažeidęs šį pasižadėjimą, turėsiu atlyginti Perkančiajai organizacijai ir tiekėjams padarytus nuostolius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė)*

\_\_\_\_\_\_\_\_\_\_\_\_\_\_

*(parašas)*

*4 priedas*

**LIETUVOS SVEIKATOS MOKSLŲ UNIVERSITETAS**

**PRAŠYMAS - PARAIŠKA**

**(PREKIŲ, PASLAUGŲ, DARBŲ PIRKIMUI)**

**20\_\_\_\_\_\_\_**

|  |
| --- |
| Padalinio (fakulteto, skyriaus pavadinimas) |

|  |
| --- |
| Padalinio (katedros/klinikos, skyriaus pavadinimas) |

Nurodoma: kuriam tikslui įsigyjamos prekės, paslaugos ar darbai; perkamų prekių (paslaugų, darbų) techniniai, funkciniai bei kokybės reikalavimai (gali būti pateikiama atskiroje Pirkimo užduotyje, pasirašytoje Pirkimo iniciatoriaus).

|  |  |  |  |  |  |  |  |
| --- | --- | --- | --- | --- | --- | --- | --- |
| 1. | 2. | 3. | 4. | 5. | 6. | 7. | 8. |
| Eil.  Nr. | Prekių, paslaugų, darbų  pavadinimas | Mato  Vnt. | Kiekis | Kaina, Lt  įskaitant PVM | Suma, Lt įskaitant PVM | Finansavimo  šaltinis | Padalinio skiriama suma |
|  |  |  |  |  |  |  |  |
|  |  |  |  |  |  |  |  |

**Iš viso**, įsk. PVM –

Padalinio vadovas……………………………………………………..

(vardas, pavardė, parašas)

Parengė:

……………………………………………………..

(vardas, pavardė, parašas)

Tel. ………….., el.paštas …………..

**Suderinta:**

1.Fakulteto dekanas/Padalinio vadovas ……………………………………………………..

(vardas, pavardė, parašas)

2.Vyriausiasis ekonomistas……………………………………………………………………

(vardas, pavardė, parašas)

3.Vyriausiasis buhalteris……………………………………………………………………….

(vardas, pavardė, parašas)